INTERVJU Predsjednik Saveza samostalnih sindikata BiH\nOdgovornost za ovakvo stanje je na vlastima koje su donosile pogubne zakone iz oblasti privatizacije i na taj način preko noći pojedincima osigurali da postanu bogati, a radnici, koji su to godinama gradili i borili se u ratu, ostali su na ulici\nDošlo je vrijeme za promjene, za bolje sutra radnika, penzionera, mladih... poručio je u intervjuu za “Dnevni avaz” Ismet Bajramović, predsjednik Saveza samostalnih sindikata (SSS BiH). Bajramović otvoreno govori o Savezu, radnicima, stanju u ovoj organizaciji, koja predstavlja prava 180.000 radnika, ali i o politici te očekivanjima na predstojećim izborima.\nPremijer FBiH Fadil Novalić misli da se može živjeti sa plaćom od 430 KM\nDva mandata ste na čelu SSS BiH. Kako ocjenjujete položaj radnika u našoj zemlji?\n- Prije ovih mandata, bio sam na čelu granskog Sindikata metalaca pa mogu da dam kompletniju i realniju ocjenu. Položaj radnika u jednoj zemlji trebao bi da se cijeni sa položajem zaposlenih u realnom sektoru, u privredi, a pogotovo u industriji. I u prošlosti je bio težak položaj radnika u industriji, odnosno poslije rata. Rat je učinio svoje i radnike ostavio bez radnih mjesta, bez plaća i bez egzistencije za život. Ipak, entuzijazam je bio prisutan, radnici su se po povratku u fabrike, radeći za ništa, nadali svjetlijoj budućnosti, a posebno budućnosti svoje djece. Obnavljali su fabrike i pokretali proizvodnju. Nisu ni slutili da im slijedi najveća prevara u historiji radničke klase, pljačka i oduzimanje dostojanstva. Primjera radi, metalci su 1997. godine održali štrajk upozorenja, kada je to bilo nezamislivo. Istaknuli su najbitnije zahtjeve, obnova metalne industrije, tražili su smanjivanje poreza i doprinosa i povezivanje staža. Iz ovih zahtjeva se vidi patriotska briga metalaca prema državi. Isti radnici bili su u odbrani države za vrijeme agresije, a onda su učestvovali u njenoj obnovi. Da budem jasan, ovo su radili svi radnici u realnom sektoru. Razmišljali su o budućnosti svojih porodica, svog naroda i svoje države. Za razliku od njih, političari nisu tako mislili, pogotovo u periodu poslije 2005. godine, oni koji su bili na vlasti. Oni su mislili na Zakon o privatizaciji, koji se poslije u većini slučajeva pokazao kao pljačka, a samim tim su i radna mjesta u industriji i realnom sektoru uništena. Dakle, ovdje je došlo do grube greške, namjerno, provodila se tržišna ekonomija na nečemu što se zove “uništeno”, a zahvaljujući tome dala se prilika pljačkašima da opljačkaju privredu i gigante koji su se gradili 50 godina, dok je novac otišao u privatne džepove. Radnici su iz industrije otišli u sektore izvan privrede pa je sve manje sektora od kojih se živi u svakoj državi. Slijede krediti međunarodnih finansijskih institucija. Znači, greška je napravljena u startu. Naopako je počela obnova BiH. Radnici u materijalnoj proizvodnji teško žive, a i ostali.\nKažete da je stanje loše, teško, neizdrživo... Ko ima najmanje plaće, koliko radnika živi na minimalcu, kako vlast natjerati da konačno shvati da radnici u BiH ne mogu živjeti od svog rada te da će, ukoliko se nastavi ovakvo, BiH ostati bez radnika?\n- Najmanje plaće su u realnom sektoru, posebno u građevinskom sektoru, drvnoj industriji i jednom dijelu metalne industrije. Plaće su male i u uslugama kao što su trgovina, ugostiteljstvo, plaće su male i u poljoprivredi. Šta znači male? Pa, plaće koje su ispod prosjeka socijalnog minimuma prema Ženevskim konvencijama. Premijer FBiH Fadil Novalić ne misli tako. On misli da se može živjeti sa plaćom od 430 KM. Takvo razmišljanje mogu imati samo socijalno neosjetljive osobe, koje ne gledaju da i drugi treba da rade i od svog rada pristojno žive. Zašto takve osobe postaju kapitalisti i vlasnici firmi? Zašto oni ne rade za 430 KM? Zato ostajemo bez kvalitetne radne snage, kvalitetnih majstora, a ovi novopečeni kapitalisti ili novopečeni feudalci misle da mogu svoje bogatstvo širiti onako, bez plaćanja plaća onima koji im ostvaruju ta bogatstva. Ne znaju da su se grdno prevarili. Skupo će plaćati radnike, jer će ih teško naći!\nImate li Sindikat podatke o tome koliko je zaposlenih radnika napustilo BiH u potrazi za boljim uvjetima?\n- Podatke nemamo, samo pretpostavke. Ako je nekada u materijalnoj proizvodnji radilo skoro 350.000 radnika te ako su uništene fabrike, tek je nekih 20 posto obnovljeno i otvoreno. Ako je prirodnim putem ili na druge načine u penziju otišlo 100.000 ljudi, ako je do sada nepovezanog staža skoro 70.000, onda sigurno izvan BiH radi više od 50.000 radnika. Niko ne problematizira odlazak naše kvalificirane i iskusne radne snage. U svim branšama naše industrije osjeti se nedostatak kvalificiranih radnika. Nekada najponosnija radnička klasa, najponosniji domaćini, moraju da izvan domovine traže egzistenciju za sebe i svoje porodice. Zato što su primorani, a vlast misli na sebe, kako sebi da prisvoji što veća bogatstva.\nŠta je ova vlast, koja vlada u posljednjih 20 godina, dala radničkoj klasi, koliko je firmi ugašeno, koliko je radnika ostalo bez posla, koliko je neuvezanog staža?\n- U ovih 20 godina vladanja vlasti najbolje se oslikava kroz slijedeća poređenja. Prije rata, u “Željezari” Zenica radilo je 22.000 radnika i hranilo još toliko porodica, u “Šipadu” je radilo više od 40.000 radnika i hranilo još toliko porodica, u “Unisu” je radilo 50.000 radnika, u “Hidrogradnji” je radilo 14.000 radnika... Pa, da spomenem još “Energoinvest”, “Krivaju”, “Konjuh”, “Famos”, “RMK siteme”, UPI, “Rudi Čajevec”, “Vranicu”, KTK, “Bosnalijek”, HAK... ukupno više od 600.000 radnika. Pa, da smo sačuvali 10 posto tih firmi i tih radnih mjesta, sada bismo imali 60.000 radnika zaposlenih samo u ovim firmama. Mi uglavnom nemamo više ovih firmi. One su kroz privatizaciju uništene. Vlast je prema prošlom sistemu osjećala netrpeljivost, jer je bio socijalistički konglomerat, a sad imamo kapitalistički konglomerat u vidu “Mittal Steela” i sličnih. Većina spomenutih firmi bila je živa poslije rata, ali ih je uništila privatizacija, odnosno vlast kroz zakone koje je donosila. Onda nam je vlast servirala priču da će za jednu marku prodati te fabrike novopečenim kapitalistima pa zaposliti radnike koji su izgradili te iste fabrike. Uništavajući ove sisteme, uništavala se i radnička klasa. Možda je cilj vlasti i bio kontrolirati moguće neuralgične tačke, koje mogu dići glas protiv te vlasti. Radnici iz ovih firmi su ostali bez uvezanog radnog staža i bez radnih mjesta, podijeljeni između sebe, i još im vlast ispire mozak da nije ona kriva za njihove sudbine. Tako radnici, idući linijom manjeg otpora, napuštaju BiH.\nVlast je poslala 500 policajaca na radnike\nJe li vrijeme za radnički bunt?\n- Bilo je pokušaja radničkog bunta. No, njega nema u vremenu kad bi trebao biti najjači, a to je u vrijeme predizbornih kampanja. Kada sam preuzeo prvi mandat, pokušali smo organizirati proteste za 1. maj. Te su godine bili opći izbori. Na proteste je došlo 500 radnika. To je još jedan argument zašto je vlast radila na razbijanju radničke klase uništavanjam radnih mjesta. Kad su nam nametnuli Zakon o radu, tada smo za tri dana organizirali veliki štrajk ispred zgrade Parlamenta. Tadašnja vlast se iznenadila i poslala 500 policajaca naspram radnika. Nakon što su u Parlamentu usvojili ZOR, mi smo im poručili da ćemo organizirati proteste pred izbore te smo pozvati radnike da ne glasaju za tadašnju vlast. To je bilo 2015. godine. Rekli smo da ćemo na transparente postaviti pojedinačne portrete onih poslanika koji su glasali za ZOR, koji je poguban za radnike. Oni su odgovorili tako što su spremni dočekali Kongres SSSBiH, pritiscima i korumpiranjem jednog dijela predsjednika granskih sindikata. Učinili su sve da se Kongres SSSBiH ne završi onako kako treba, prema Pravilniku i u skladu sa Statutom. Došlo je do prekida Kongresa SSSBiH i vlast je tako postigla cilj. Nema protesta, nema sindikalnih akcija. Ali, ima ono što ima, a to je SSSBiH, Kongres SSSBiH i imat će i poruke. Mislili su, odnosno željeli su, da se Savez sam sobom zabavi, ali tako će biti njima, jer će se zvati “bivša vlast”. A mi ćemo biti i sadašnji i budući SSSBiH. Da se razumijemo, SSSBiH nema baš nekog dobrog prijatelja u jednom dijelu međunarodnog faktora, pa čak i sindikalnog. Ali, SSSBiH je preživio rat, preživjet će i ovo. Radnički bunt već postoji. Nekoliko sindikata je u štrajkovima. Ali, nažalost, radnici realnog sektora, razbijeni kroz svoja radna mjesta, nemaju ni mogućnost na veliki bunt. Radnici metalne i tekstilne struke su kroz svoje akcije uspjeli skrenuti pažnju vlasti na sebe i na svoje probleme.\nŠta je dovelo do toga da se Kongres skoro godinu ne može održati?\n- Odgovor je vrlo jednostavan, pošto-poto uništiti SSSBiH, jer ovaj sindikat ima u nazivu BiH, jer ovaj sindikat ima imovinu, ima tradiciju. Nažalost, neki dan, Ranka Mišić, predsjednica Sindikata Republike Srpske, ponavlja riječi premijera Novalića, da SSSBiH ne predstavlja socijalnog partnera u ime radnika u FBiH. I ovi iz MKS-a (međunarodni sindikat) prave se nevješti, a imamo sva dokumenta iz prošlosti, koje smo tražili za podršku ogranizacije SSSBiH na nivou države, gdje su svi priznali pravni kontinuitet Saveza od 1905. godine. Ta su dokumenta dosta pomogla pa je Sud BiH presudio i dosudio da je SSSBiH sindikat pravnog kontinuiteta iz 1905. godine. Kako sadašnji predstavnici vlasti u FBiH postupaju, to pomaže razjedinjavanju SSSBiH i njihovu nakanu da ga unište. Znači, do ovog su dovela interesna i politička pitanja, pa i sam naziv BiH u imenu SSSBiH.\nNa jednoj strani su novopečeni bogataši, a na drugoj je sve više siromašnih\nKako oživjeti BiH da postane zemlja u kojoj će radnici konačno biti stavljeni u prvi plan, a mladi ostati u BiH da imaju posao?\n- Smatram da se proizvodnja poslije rata morala staviti u prvi plan te da su se raznim mjerama morali stimulisati domaći i strani investitori. Najniža cijena rada u realnom sektoru treba da bude veća nego u ostalim sektorima. Bankarski sistem treba biti stimulativniji prema odgovornim poslodavcima. Razvojnu banku treba potpuno staviti u funkciju u korist privrede, a ne samo u funkciju pojedinih politika. Savez samostalnih sindikata BiH uputio je 2010. godine političarima 40 stavova podijeljenih u šest oblasti. Da se ispunilo 30 posto od tih stavova, danas bi bilo drugačije. Svaki radnik mora da kroz zakonska rješenja ima regulisana svoja prava, a ne da luta i traži prava štrajkom. Mnogi mladi ljudi zbog nemogućnosti zaposlenja odlaze iz zemlje. Znači, uređena socijalna ekonomija, kao i sama socijalna politika, garant su kvaliteteta uređene države, koja osigurava zaposlenje svojim mladim i sigurnost starima.\nKo je, prema Vašem mišljenju, najveći krivac za armiju nezaposlenih, male penzije, male plaće, masovni odlazak iz zemlje?\n- Pored rata, odgovorne su vlasti koje su donosile pogubne zakone iz oblasti privatizacije i na taj način preko noći pojedincima osigurale da postanu bogati, a radnici, koji su to godinama gradili i borili se u ratu, ostali su na ulici. Danas vidimo da tržišna ekonomija vlada i da je veliko raslojavanje među ljudima. Na jednoj strani su novopečeni bogataši, a na drugoj je sve više siromašnih.\nŠta očekujete u oktobru na izborima?\n- Protekle četiri godine najlošije su od rata do danas pa je normalno da očekujem promjenu nabolje. Da bi bilo bolje, moraju se konačno u politici prepoznati menadžeri, koji će znati voditi državu. Ono što treba da krasi pobjednike u oktobru su ljudskost, poštenje, znanje i hrabrost. Ukoliko takvi ljudi ne pobijede, onda slobodno možemo reći: “Neka nam je Bog na pomoći”, a neće nam ni On pomoći ako sami ne promijenimo stanje u državi.\nRedovne sjednice ESV-a nije bilo već skoro godinu\nTrenutno imamo i situaciju da godinu nema sjednica Ekonomskog socijalnog vijeća? Vi ste u više navrata pozivali premijera Fadila Novalića za sto. Zašto do sastanaka nije došlo, kakve to posljedice ima po radnike?\n- Ekonomsko socijalno vijeće za teritoriju FBiH ne zasjeda skoro godinu. Delegacija SSSBiH slala je u nekoliko navrata dopise predsjedavajućem ESV-a Edhemu Biberu da zakaže vanrednu sjednicu. Redovne sjednice odgađale su se od oktobra prošle godine na zahtjev Vlade FBiH. To se dešava prije održavanja Kongresa SSSBiH. Tražili smo da se na toj sjednici uvrsti i tačka dnevnog reda određivanje najniže satnice za FBiH. Prema Zakonu o radu, to treba da uradi ESV do novembra za narednu godinu. Tom zahtjevu suprotstavili su se premijer Novalić i njegov savjetnik Hurtić. Pravdali su se da čekaju održavanje Kongresa SSSBiH i izbor novog rukovodstva, jer su bili uvjereni da će biti izabrano rukvodstvo koje su oni projektirali i očekivali. Na taj način bi mogli manipulirati tim rukovodstvom. Kada se to nije desilo, oni su definitivno prekinuli socijalni dijalog i počeli da se pravdaju neizborom novog rukovodstva. Prema Ženevskim konvencijama, svi zakoni koji tretiraju probleme radnika, moraju se razmatrati na sjednicama ESV-a. To kod nas nije slučaj nego Vlada, na čelu sa premijerom Novalićem, to utvrđuje sama.\nZa našu kuću potreban je menadžer\nU jeku su protesti prosvjetara, ljekara... Kako gledate na to da su dva osnovna stuba jedne države, obrazovanje i zdravstvo, poljuljani?\n- Kad se sistem gradi naopako, desi se ova situacija. Šta je falilo da se prepišu pravila i načini rješavanja socijalne, obrazovne, sigurnosne i zdravstvene politike iz prošlog sistema? Pa, zato što bi, onda, proizvodnju morali staviti u prvi plan, postaviti u nezavisan položaj budžet u odnosu na međunarodnu finansijsku instituciju, a to je teško. Za ovakav način organiziranja naše kuće, koja se zove država Bosna i Hercegovina, potreban je pravi domaćin - menadžer.\nNeophodno je priznati da se do danas mnogo griješilo te da treba greške popraviti. Trebaju nam građani biti na mjestu broj jedan, a građani su borci, radnici, penzioneri, nezaposleni i invalidi, kao i mladi i stari.\nUputio bih poruku radnicima BiH bez obzira na to kako se zovu i u kom dijelu BiH, kantonu, entitetu žive: Glasajte za one koji uvjerljivim porukama za vas, radnike, i vaše porodice ponude rješenja koja su važna za vašu budućnost. Promjene su neophodne, što smo i mi, u SSSBiH, najbolje vidjeli na našem primjeru u prošlom vremenu. To ste i vi, radnici, također osjetili, zato je posljednji trenutak za spas od beznađa.


NA PRODAJU CENTAR TAKOVSKOG SELA: Nije šala, dom kulture, pošta i mesna zajednica otišli na doboš\nNA PRODAJU CENTAR TAKOVSKOG SELA: Nije šala, dom kulture, pošta i mesna zajednica otišli na doboš\nAutor: Glas javnosti 27.09.2020. u 16:15\nSa malo para ovih dana možete kupiti centar sela sa Domom kulture, poštom i mesnom zajednicom.\nSelo Brezna u gornjomilanovačkoj opštini otišlo na doboš. Nekada jedna od većih varošica po broju stanovnika proživljava sudbinu mnogih mesta u Srbiji koja su napuštena i ugašena.\nVlasnik objekata u Brezni je Milivoje Filipović koji pre nekoliko godina pokušao je da spasi zavičaj od švercera i trgovaca tako što je kupio centar sela.\nKako ga vreme gazi plaši se da će bitku sa godinama izgubiti, odlučio je da ovu za njega veliku vrednost proda nekom ko je isto tako kao on raspoložen da je čuva.\n- Ovo je nekada bio centar života, u poštu je stizalo na stotine pisama godišnje, a još uvek očuvani stoje sefovi i direktorske fotelje. Kupio sam ovo pre dve do tri godine od tadašnje zadruge, dom kulture, mesnu zajednicu, prodavnicu, pola pošte gde imaju dva stana i oko četiri hektara obradive zemlje. Ne gledam da zaradim na tome, prodajem po istoj ceni, samo hoću da se uverim da će ovaj simbol sela otići u prave ruke, kaže Milivoje.\n- Ovo je simbol našeg sela, a danas je simbol i sudbine srpskog seljaka. Ovo je nekada bio uspešan voćarski kraj, a do pre deset godina ovde je bilo puno ljudi, imao si sa kim i da popričaš i da popiješ rakiju, toga više nema i ostale su nam samo napuštene građevine kao spomenik da svedoče o tom vremenu, veli Mihajlo Nikolić meštanin sela Brezna.\nprodajaGornji MilanovacJavna prodajaBreznacentar sela\nDO SVIDANJA ROMAN! Amerikanac novi gazda londonskih "plavaca"


Nenad Zimonjić: Nisam očekivao da ću biti smenjen! – Sport\nNenad Zimonjić: Nisam očekivao da ću biti smenjen!\n„Veoma sam iznenađen odlukom igrača da me smene sa mesta selektora Dejvis kup tima Srbije“, izjavio je doskorašnji selektor Nenad Zimonjić.\nUpravni odbor TSS-a je na sednici na osnovu predloga komisije za izbor Dejvis kup selektora doneo jednoglasno odluku da se za novog selektora u narednom četvorogodišnjem mandatu imenuje Viktor Troicki.\n„Imao sam želju da nastavim sa radom na toj poziciji, sa čime su igrači bili upoznati, kao i sa rokovima za prijavu novih kandidata na javni konkurs“, napisao je Zimonjić na Tviteru.\nUprkos svemu, Zimonjić je poželeo sve najbolje doskorašnjim saigračima u predstojećim izazovima.\nPriča dana, Tenis, VestiNenad Zimonjić, viktor troicki\nNBA: Minesota pobedila Dalas (129:127)


Magazin > Krov > Limarski radovi\nČlanak je koristilo čak 1052+ korisnika\nU slučaju velikih snežnih padavina i vrlo niskih temperatura, sneg i led mogu izazvati velike probleme sistemu odvoda vode s krova. Da biste izbegli ovakve nevolje i izdatke za njihovu popravku, preporučujemo ugradnju grejanja oluka, naročito ako ste se pri gradnji odlučili za tzv. skrivene oluke.\nStručni članak\t 1052\nZašto grejati oluke?\nGrejni kablovi za oluke\nUgradnja sistema za grejanje oluka\nUgradnjom posebnog sistema grejanja oluka, koji je obično u obliku samoregulacionog električnog kabla, poboljšava se protočnost oluka zimi i sprečava njegovo smrzavanje koliko i nastanak potencijalno vrlo opasnih ledenica. Uz to, grejanje oluka je odlična prevencija nastanka oštećenja zbog leda i prodiranja vode u konstrukciju objekta.\nSavet stručnjaka iz firme Preduzeće ENERSET d.o.o. Beograd-Novi Beograd\n1. Zašto je bitno zaštiti oluke od zamrzavanja?\nPojava leda u olucima može izazvati štetu kako na samim olucima, tako i na objektu. Takođe, ledenice koje se formiraju na olučnim horizontalama mogu oštetiti imovinu u blizini ili još gore povrediti prolaznike prilikom pada. Problemi nastaju kada voda koja nastaje otapanjem snega i leda ne može da otekne usled delimične ili potpune neprohodnosti oluka izazvane pojavom leda.\nSneg nagomilan na krovu, pre će početi da se otapa nego led u olucima usled povećanja dnevne temperature i pojave sunčanih intervala u zimskom periodu. Pored toga, ukoliko se tavanski prostor greje, bez obzira na kvalitet izolacije na krovu, toplota iz grejanog prostora će pre ili kasnije ’izaći’ na površinu krova i početi da otapa sneg. Ukoliko oluci nisu potpuno prohodni, neminovno će doći do prodiranja vode u unutrašnjost ili do formiranja novih naslaga leda koji će na kraju oštetiti oluke.\nSve ovo moguće je preduprediti i sprečiti na veoma jednostavan i efikasan način.\nInstalacijom grejnih kablova i odgovarajuće termoregulacione opreme, obezbeđuje se funkcionalnost i prohodnost oluka u svim uslovima što sprečava mogućnost nastanka štete i ugrožavanja bezbednosti prolaznika.\n2. Kako se ugrađuje sistem za otapanje snega i leda u olucima?\nOvaj sistem se ugrađuje u horizontalne oluke i vertikalne spustove. Grejni kablovi koji se ugrađuju u oluke moraju da zadovolje snage od oko 35W do 60W po metru dužnom oluka.\nSnaga koja će se instalirati zavisi od:\n1. Širine odnosno promera horizontalnog oluka i olučnih vertikala,\n2. Načina izvedbe oluka (lomovi krova, krovne uvale ili prelazi između krovnih ravni),\n3. Nagiba krova sa koje se otapa sneg,\n4. Površine krova sa koje sneg dolazi u olučni sistem.\nGrejni kablovi se najčešće postavljaju u dve linije. Kod slivnika i nestandardnih oluka za ravne, lomljene i sl. krovove, često je potrebno postaviti i više linija kako bi se obezbedilo dovoljno slobodnog prostora za oticanje vode.\n3. Kako se upravlja radom ovih sistema\nDa bi se regulisao rad grejnih za otapanje snega i leda koriste se savremeni uređaji za kontrolu i regulaciju. Kontroler uzima u obzir vlagu i temperaturu kao neophodne uslove za uključivanje električnih grejnih kablova, i najčešće je smešten u komandnom ili elektro ormanu, a informaciju o potrebnim parametrima dobija pomoću senzora.\nVažno je da senzor temperature ne bude direktno izložen sunčevim zracima, dok se senzor vlage najčešće postavlja u olučnoj horizontali izmeću dve linije kabla, bliže olučnoj vertikali.\nOvako konfigurisan sistem za otapanje snega i leda zaštitiće vašu imovinu i bezbednost uz minimalni utrošak energije.\nPored grejnih kablova konstantne snage, za otapanje snega i leda u olucima mogu se koristiti i samoregulišući grejni kablovi. Njihovo svojstvo da menjaju snagu sa promenom temperature čini ih posebno zanimljivim za ovu primenu sa aspekta energetske efikasnosti.\nG-din Dragan Vučićević, Preduzeće ENERSET d.o.o. Beograd-Novi Beograd\nAko se odlučite za takozvani samoregulacioni grejni kabl koji se postavlja duž oluka, birate, zapravo, autonomni sistem čiji rad zavisi od spoljne temperature. To praktično znači da će se provodnik uključivati samo onda kada ima leda i snega, a isključivati pre nego što dođe do pregrevanja sistema. Zbog ovih karakteristika sistem je izuzetno ekonomičan i ne zahteva vaše angažovanje. Još jedna od njegovih vrlo važnih prednosti je to što je otporan na vremenske uslove, ima ugrađenu UV zaštitu i relativno dug vek trajanja.\nPostavljanje sistema grejanja oluka je jednostavno. Sam kabl se prodaje na metar i ne sadrži PVC materijal, a kupuje se namotan na kalem, kako se ne bi mrsio i kako bi baratanje njime bilo olakšano. Provodnik se prvo razvuče duž oluka i fiksira distancerima koji ga drže u određenom položaju, ali dozvoljavaju da se pomera toliko koliko je potrebno za čišćenje oluka. Kada se sve postavi, uključuje se napajanje preko konektora. Premda ovako opisana ugradnja zvuči jednostavno, preporučili bismo da je prepustite stručnjacima. Prvo zato što kabl ne sme biti postavljen bilo kako, već na određen način i u određenom pravcu, a drugo zato što je ipak u pitanju električna instalacija (raspon snage od 30W/m do 60W/m).\nNaposletku, osim kablova ugrađuje se i odgovarajući sistem upravljanja, koji se može instalirati na dva načina. Sistemom se može upravljati pomoću termostata (min/max) ili pomoću senzora temperature i vlažnosti. Prvi se preporučuje za porodične kuće, dok je drugi pogodniji za veće objekte.\nProvodnici za grejanje oluka, izvor: www.prolineradiant.com\nUkoliko se odlučite za postavljanje grejnih kablova u oluke, možete se obratiti i nama na DaiBau.rs. Na našem sajtu ćete naći još saveta vezanih za ovu temu, ali i ponuđače i proizvođače s kojima sarađujemo i koji će na vaš upit uzvratiti odgovarajućom ponudom.\nImamo čak 531 izvođača radova za područje Oluci:\nTags: Oluci, Limarski radovi


TV - RTRS | Kome je dostupna besplatna pravna pomoć?(VIDEO/ FONO)\nEU I MI | 30/12/2016 | 14:44\nKome je dostupna besplatna pravna pomoć?(VIDEO/ FONO)\nBesplatna pravna pomoć omogućuje jednak pristup pravdi i ugroženim kategorijama stanovništva.Ovo pravo zagarantovano je Evropskom konvencijom o ljudskim pravima i postoji u svim zemljama Evropske unije i standard je koji se očekuje od zemlje koja teži ka članstvu u Evropskoj uniji.Istraživali smo kako je ova oblast uređena kod nas i koliko su građani obaviješteni o mogućnosti korištenja ovog prava.\nBesplatna pravna pomoć uskoro će biti dostupna u institucijama pravosuđa Bosne i Hercegovine. Građani,posebno lošijeg imovinskog stanja, ovo pravo će moći ostvariti u novoosnovanoj Kancelariji Ministarstva pravde formiranoj prema Zakonu o pružanju besplatne pravne pomoći, nedavno usvojenom u Parlamentarnoj skupštini BiH.\n„Kada govorimo o jednakom pristupu pravdi moram reći da se Ministarstvo pravde maksimalno zalaže za vladavinu prava i za pravnu državu“, izjavio je za RTRS Јosip Grubeša, ministar pravde Bosne i Hercegovine.Govoreći o besplatnoj pravnoj pomoći, ministar Grubeša je najavio da će ministarstvo uložiti trud da svi građani koji ispunjavaju uslove mogu da koriste besplatnu pravnu pomoć.\nOva oblast regulisana je različitim zakonima na nivou entiteta,Brčko Distrikta i u sedam od deset kantona.U Republici Srpskoj od 2009. godine besplatnu pravnu pomoć dobijaju lica s primanjima nižim od prosječne neto plate.\n“Osnovno je da svim socijalno ugroženim kategorijama omogućimo da ih zastupamo na sudu do pravosnažnosti presude“, ijavila je za RTRS Snježana Marjanac, direktorka Centra za pružanje besplatne pravne pomoći Republike Srpske.Marjanac je istakla da su svi korisnici ovog Centra oslobođeni plaćanja takse na tužbu i na presudu.\nGrađani najčešće traže pravne savjete za radno pravna pitanja, porodične i bračne odnose i besplatno zastupanje pred sudovima. Dara Korda,korisnica besplatne pravne pomoći u Banjaluci rekla je za RTRS da je zadovoljna uslugom koju je dobila u ovom Centru.“Uvijek su nas obavještavali,toliko su zainteresovani da se taj naš predmet okonča.“, kaže Dara Korda.\n„Mi zastupamo stranke koje nemaju sredstava da plate, a neophodna im je pravna pomoć.U konkretnom slučaju radilo se o parnici.Epilog se već nazire i mi smo zbog toga jako zadovoljni“, izjavila je za RTRS Divna Simović, stručni savjetnik u Centru za pružanje besplatne pravne pomoći u Republici Srpskoj.\nUsvajanjem novog Zakona na nivou Bosne i Hercegovine ispunjavaju se obaveze prema Sporazumu o stabilizaciji i pridruživanju.Međutim, zakonom je pravna pomoć proširena.Uz ostale socijalno ugrožene kategorije stanovništva biće pružena žrtvama rata.Ova lica ,za razliku od optuženih za ratne zločine, do sada nisu imala besplatan pristup pravdi.


Pravo deteta na zdravlje: Pedijatri Srbije u borbi protiv antivakcinalnog lobija\nU izjavi pedijatara koji su se protekle nedelje okupili u Nišu, stoji da su oni spremni da se u svakodnevnom radu još više angažuju na promovisanju vakcinacije dece i suzbijanju…\nUvodi se obavezna zaštita najmlađih od upale uha i pluća, meningitisa, sepse i bronhitisa. Za oko 195.000 doza cepiva biće potrebno više od milijardu dinara iz kase RFZO PNEUMOKOKNA konjugovana…\nOno što nijedna majka ne bi pomislila, ona je priznala. Anonimna žena je reklada mrzi svoje treće dete i da potajno želi da beba umre u snu. Oseća se krivom…\nBabyMed na beogradskoj Familijadi\nCeltis Pharm je 24. septembra učestvao na Familijadi koja se održala u beogradskom Impact hubu predstavivši svoju liniju BabyMed proizvoda - medicinkse kozmetike za bebe za higijenu, negu i zaštitu…\nRoditelji danas provode četiri puta više vremena gledajući u ekrane mobilnih telefona nego čitajući svojoj deci, pokazalo je jedno istraživanje. Odrasli provode 90 minuta za kompjuterom, telefonom ili drugim uređajima,…\nObeležena prva parking mesta za trudnice u Beogradu\nBeograd je dobio prva parking mesta za trudnice u opštini Palilula. Na inicijativu trudnica i Udruženja “Mamin san” posebna mesta za trudnice obeležena su u BIG Fashion šoping centru. Oko…\nMilena Stanić (27) porodila se polovinom juna. Nije želela epiduralnu anesteziju jer je smatrala da će joj psihofizičke pripreme kroz koje je prošla biti dovoljne da kontroliše tok porođaja i…\nDr Zoran Radojičić: Ne kažnjavajte dete ako noću mokri u krevet\nDr Zoran Radojičić o enurezi koja sa polaskom u školu kod mališana postaje izraženija: Nekontrolisano curenje mokraće tokom sna ima oko 10 odsto sedmogodišnjaka, ali se uspešno prevazilazi PROBLEM noćnog…\nBebe uglavnom plaču kad su gladne, nenaspavane, bolesne...\nZA razliku od odraslih, deca brže gube tečnost jer imaj...\nSlaba motorika, ravna stopala, loš govor…\nKako sprečiti nastanak 'modernih' razvojnih problema ko...\nKao najistureniji deo glave, nos je često «na udaru», a...\nDa li treba i zimi da šetamo bebu? Bakice iz vašeg ula...\nBebe i deca više su sklona dehidraciji od odraslih osob...\nNebezbedan položaj bebe u krevetiću i posteljina kao če...\nBeba je kod kuće. Bake deke ali i ostala rodbina obasip...\nKada dete histerično plače i nešto zahteva, treba mu re...\nDeca rođena u jesenjem, ali i zimskom periodu ređe obol...\nTehnike kojima se (navodno) utiče na pol…\nZa sada još uvek ne postoji pouzdan metod koji će garan...\nVisoka temperatura kod mališana usred le…\nKonjuktivitis (crvene i suzne oči) kod novorođenča…\nDermosens pH 5,5 sprej - vaš prijatelj za bezbrižn…\nZašto je važno da beba boravi na podu /ravnoj podl…


DRAMA U NIŠU : Cirkular mladiću (20) odsekao tri prsta na ruci, hitno prebačen u Beograd - Smedia\nDRAMA U NIŠU : Cirkular mladiću (20) odsekao tri prsta na ruci, hitno prebačen u Beograd\n28.09.2016 | 20:38\nNIŠ - Jedan dvadesetogodišnji mladić kojem je večeras tokom seče ogrevnog drveta cirkular potpuno amputirao tri prsta desne ruke, hitno je upućen u Beograd radi mikrohirurške intervencije, odnosno ušivanja odsečenih delova tela.\nDirektor niškog Zavoda za hitnu pomoć Slavoljub Živadinović saopštio je da je ova služba preduzela sve što je potrebno kako bi mladić što pre dobio adekvatnu medicinsku pomoć.\n- Naša ekipa je u rekordnom roku preuzela teško povređenog, organizovan je transport za Beograd, obezbeđen je led za pakovanje odsečenih prstiju i pacijent je u pratnji medicinske ekipe našim vozilom krenuo ka Kliničkom centru Srbije – kazao je Živadinović.\n- Kako saznajemo, mladiću je mašina odsekla palac, kažiprst i srednji prst desne ruke.


Cola Na eks\nPočetna/ Cola Na eks 0,5l\nCola Na eks 0,5l\nCola je jedna od najupotrebljavanijih reči na svetu i nema sumnje da su zaista malobrojni oni koji ne znaju ništa o ovom piću. Popularnost cole je tolika da ona ima čak i svoju poznatu istoriju. Dok se za većinu ostalih pića ne može utvrditi ko ih je i kada izumeo, za colu se zna čak i tačna godina nastanka, kao i izumitelj izvorne verzije, premda se o njenom razvoju pripovedaju različite priče.\nGodine 1886. apotekar Džon Pemberton je tragao za napitkom koji će ublažavati bolove, pre svega glavobolju. Radeći u svojoj apoteci Pemberton je uvideo da bi mu takav proizvod dobro došao, to jest da je potražnja velika. Mešajući i kombinujući razne sastojke, on je došao do, u tom trenutku, novog i bezimenog pića, koje je u sebi sadržalo biljke koku i kolu. Tek nekoliko godina kasnije napitak je dobio ime, koje je zapravo sačinjeno od imena dveju biljaka. Ovaj naziv je coli dodelio jedan Pembertonov saradnik.\nU tim godinama ništa nije slutilo da će cola postati najpopularnije piće na svetu. Pemberton je uspevao da ponekome proda čašu cole, koja se tada nije prodavala u bocama i još uvek čak nije bila ni gazirana. Ali sve je to išlo čak i ispod očekivanja ovog apotekara. Tačno je da su neki od mušterija iz apoteke potvrdili da im je glavobolja bila ublažena posle konzumiranja cole, što se pripisuje uticaju pomenutih biljaka.\nKoka je kasnije izbačena iz recepture, a kola, koja sadrži dosta kofeina u sebi, koristi se i danas.\nUz pomoć saradnika, ali i sponzora, Pemberton je uspeo da malo popularizuje piće. Iz decenije u deceniju piće je postajalo sve omiljenije, sve bolje, dok nije potpuno osvojilo svet. Danas se cola više ne pravi u apotekama, ali se pravi u svim delovima sveta. Kada pomislimo na gazirano piće, gotovo uvek ćemo najpre pomisliti na colu.


OVO SE VAŠ LIJEČNIK NEĆE ZAPITATI: Može li manjak hranjivih tvari u tijelu biti uzrok vaše depresije? – EUskola\nOVO SE VAŠ LIJEČNIK NEĆE ZAPITATI: Može li manjak hranjivih tvari u tijelu biti uzrok vaše depresije?\nJanuary 11, 2019 January 11, 2019 Publisher hranjive tvari, uzrok depresije\nProblemi mentalnog zdravlja, osobito depresije, sve više prevladavaju u društvu\nSrećom, brojni napori koje su znanstvenici napravili kako bi odredili korijen tih problema počinju se nazirati, a ljudi sada imaju jasniju sliku o tome zašto te bolesti pogađaju mnoge pojedince.\nJedan od čimbenika koji je primjećen kao glavni u razvoju depresije je nedostatak prave prehrane.\nHranjive tvari igraju ulogu u mnogim procesima koji se odvijaju u tijelu, uključujući sintezu neurotransmitera, stanični metabolizam i imunokompetenciju.\nZnanstvenici su već povezali hranjive tvari s mentalnim zdravljem. Međutim, istraživači nisu bili sigurni je li loša prehrana uzrok ili posljedica problema kod mentalnog zdravlja. Znaju samo da većina depresivnih pojedinaca pati od nedostataka hranjivih tvari.\nU nedavnom istraživanju koje je obuhvatilo 13.486 djece i mladih, otkrili su da nezdrava prehrana povećava agresivnost, nasilje i psihički stres.\nOsim toga, zasebna studija kod 184 starije osobe pokazala je da je loša prehrana povećala učestalost komorbidne depresije. Ova su istraživanja pokazala da nedostaci hranjivih tvari doprinose stvaranju simptoma depresije.\nMinerali su uključeni u aktivaciju Neurotrofnog faktora mozga (BDNF), koji regulira neuronsku plastičnost, kao i sazrijevanje i diferencijaciju novih neurona.\nNažalost, mnogi depresivni pacijenti pate od niskih razina BDNF. Zbog toga su istraživači došli do načina kojim bi poboljšali proizvodnju BDNF-a, a neki od najperspektivnijih tretmana koji su otkrili je dodavanje cinka i magnezija.\nIzvješće dr. Jamesa Greenblatta i njegovih suradnika usredotočilo se na odnos nedostataka cinka i magnezija na depresiju. Zašto su ta dva minerala tako važna?\nPrije svega, cink je jedan od najobilnijih minerala u mozgu. Potreban je u velikim količinama jer podržava različite funkcije, kao što je aktiviranje središnjeg i perifernog živčanog sustava. Ljudi koji pate od nedostataka cinka često doživljavaju promjene u ponašanju i oštećenje funkcije mozga.\nPrethodne studije su pokazale da mnogi bolesnici sa depresijom imaju niske razine cinka. Nadalje su rekli da je suplementacija cinkom poboljšala uklanjanje simptoma depresije.\nMagnezij je također važan za prevenciju depresije, budući da je taj mineral uključen u različite enzimske, hormonalne i neurotransmiterske procese poput cinka.\nŠtoviše, magnezij je uključen u metabolizam, regulira transport drugih minerala i modulira odgovor na stres. Prethodne studije su otkrile da magnezij poboljšava simptome depresije, a njegov nedostatak može pogoršati mentalno zdravlje.\nNadalje se navodi da terapija antidepresivima i oporavak od depresije su često povezani sa obnovom zdrave razina magnezija u tijelu.\nDakle, ako vi ili netko koga poznajete pati od depresije, poboljšanja u unosu hranjivih tvari ili dodataka prehrani mogu biti ono što trebate, a ne uzimanje štetnih antidepresiva.\nPravilna prerana će vam dati hranjive tvari koje su vam potrebne da biste ostali zdravi. Ako patite od depresije, ovdje je lista nekih od zdravih namirnica koje vam mogu pomoći da se osjećate bolje u bilo kojem trenutku: tamno lisnato povrće, orasi, avokado, gljive, luk, rajčice, grah, sjemenke, jabuke.\n← UDARNA VIJEST! ‘PROPJEVAO’ RENOMIRANI DRŽAVNI STRUČNJAK ZA CJEPIVA KOJEG JE VLADA KORISTILA ZA BORBU PROTIV KRITIČARA CIJEPLJNJA: ‘Cjepivo ipak izaziva autizam!’\nZAŠTO VAS ŽALJENJE, KUKANJE I GUNĐANJE DOSLOVNO UBIJA I DONOSI BOLESTI (EVO KAKO TO ZAUSTAVITI) →


5. Veliki duhovi svog vremena o jedenju mesa (8. deo)\n6. Veza između koljača sa Taidžija i industrije zarobljavanja delfina\n7. Zaustavimo besmisleni pokolj delfina u Japanu!


Vesić: Tačna cena Mosta kod Ade Huje nakon izrade idejnog projekta | Gde Investirati\n“Izrada idejnog projekta, koja će trajati 380 dana, prvi je korak ka izgradnji Mosta kod Ade Huje što znači da ćemo mi sredinom naredne godine biti spremni da raspisujemo tender za projektovanje, finansiranje i izgradnju ovog mosta prema pravilima međunarodnog saveza inženjera konsultanata”, rekao je gradski menadžer Goran Vesić.\n“Tačnu cenu Mosta kod Ade Huje znaćemo po završetku izrade idejnog projekta, a preliminarne procene su da će on koštati nekoliko puta manje od Mosta na Adi. Pri tom ne zaboravimo da je Most kod Ade Huje na Dunavu koji je veća i šira reka od Save preko koje je igrađen Most na Adi”, rekao je Vesić.\n“Most kod Ade Huje svakako je najzahtevniji poduhvat koji ćemo imati na izgradnji SMT-a”, poručio je Vesić.\nPrevious Produktna berza: Ukupan promet iznosio je 350 tona robe\nNext Azijske berze: Rast indeksa, očekuju se dobri kvartalni poslovni rezultati\nTags Ada HujaGoran Vesićmost\nCategory SaobraćajTema dana\nKada će automobili sa električnim pogonom biti masovno prihvaćeni?\nAutomobili sa električnim pogonom postaće konkurentni vozilima koja koriste naftne derivate tek kada budu u stanju da sa jednim punjenjem baterija pređu bar 500 km, smatra prvi čovek Mercedesa, Dieter


[quote][i]Originally posted by zare80[/i] [br]Slazem se sa Donom, jako je ovo dobro delo, zanimljiv nacin pripovedanja, mucna tema, izuzetno prikazan negativan lik, ali imam slican utisak. Nesto i meni nedostaje da kazem da je fenomenalno. Prilicno je sve to uverljivo, deluje kao da se sve i moglo desiti, a crtez mi bas lezi i prenosi emociju. Velika preporuka za citanje, definitivno odlican slice of life. [/quote]\nlwood Posted - 29/12/2020 : 17:22:32


Ljubinje: Podijeljeni startap paketi za 57 poljoprivrednika | Herceg Televizija Trebinje\nObilježavanje stogodišnjice trebinjske Gimnazije: Bogat program u čast Gimnazije i za slavu grada\nU Trebinju je danas održan redovni sastanak Radnog tijela\nHergecovačka kuća na sajmu u Grčkoj\nFood Expo - Greece Digital, vodeći sajam hrane i pića u Jugoistočnoj Evropi,\nUNRS: Osuda neopravdanog kažnjavanje srpskih novinara i urednika na BHRT\nUdruženje novinara Republike Srpske najoštrije osuđuje prijetnje\nCvijanović: Srpska ne pristaje na izmišljeni Dejtonski sporazum\nPredsjednica Republike Srpske Željka Cvijanović istakla je da\nMilinković sutra sa Golićevom o kapitalnim investicijama u Gacku\nNačelnik opštine Gacko Ognjen Milinković rekao je da opština\nLjubinje: Podijeljeni startap paketi za 57 poljoprivrednika\nIzvor: RTRS | Datum:04.05.2021.\nU Ljubinju je danas završena podjela startap paketa za proizvodnju povrća za 57 poljoprivrednika sa područja ove opštine koju je realizovalo Ministarstvo poljoprivrede, šumarstva i vodoprivrede Republike Srpske putem IFAD projekta.\nIFAD konsultant resornog Ministarstva Bojan Grahovac rekao je Srni da je riječ o biznis-planu "Proizvodnja povrća na području opštine Ljubinje", vrijednom 150.000 KM, kojim su obuhvaćeni krompir, crveni i bijeli luk i paprika.\nOn je podsjetio da resorno ministarstvo treću godinu realizuje ovaj projekat u Ljubinju, te da je do sada podržano oko 230 poljoprivrednika sa ukupno 510.000 KM.\n- IFAD u projektu učestvuje sa 40 odsto, plus 10 odsto ukoliko je nosilac gazdinstva žena ili muškarac mlađi od 35 godina, opština Ljubinje je učestvovala sa 10 odsto, tako da je poljoprivredni proizvođač platio 40 ili 50 odsto sredstava - naveo je Grahovac.\nOn je rekao da je prošle godine u Ljubinju formirana Poljoprivredna zadruga "Kap po kap", koja je bila nosilac ovog projekta.


VATERPOLO: Primorac pravi "drim tim" | Mondo Sport\nVATERPOLO: Primorac pravi "drim tim"\nPrvak Crne Gore kotorski Primorac ambiciozno je krenuo u stvaranje moćnog tima, koji će i u Evroligi sa kontinentalnim klupskim velesilama konkurisati za najviši plasman. I zvanično u Kotor su stigli madjarski reprezentativci Gergelji Kiš i Adam Štajnmec, a u matični klub vratio se crnogorski reprezentativac Mladjan Janović.\n21.05.2008. | 17:13 > 17:16 0\nPrvak Crne Gore kotorski Primorac ambiciozno je krenuo u stvaranje moćnog tima, koji će i u Evroligi sa kontinentalnim klupskim velesilama konkurisati za najviši plasman.\nI zvanično u Kotor su stigli madjarski reprezentativci Gergelji Kiš i Adam Štajnmec, a u matični klub vratio se crnogorski reprezentativac Mladjan Janović.\nCrnogorski vaterpolo klubovi biće izuzetno jaki naredne sezone. Budvanska rivijera obnovila je ugovor jednim od najboljih golmana sveta Denisom Šefikom, a Jadran iz Herceg Novog će sa novim trenerom, ali i sa Danilom Ikodinovićem i povratnikom Vladimirom Gojkovićem pokušati da vrati titulu na Škver.\nU stilu velikih igrača, ali i na iznenadjenje prisutnih, Štajnmec se, nakon samo 12 časova uzetih u Budimpešti, novinarima kratko obratio na jeziku zemlje u koju dolazi.\n"U ovaj primorski grad u prvom redu dolazim kako bi sa sportskim prijateljima doprineo još većem uspehu vaterpolo kluba Primorac", ispalio je na crnogorskom Štajnmec, koji je potom upravu zamolio za pomoć u pronalaženju profesora za učenje jezika.\nKiš, dojučerašnji bombarder budimpeštanskog Honveda, koji je u karijeri osvojio apsolutno sve trofeje, i klupske i reprezentativne, nada se da će podjednako biti uspešan i u Kotoru.\n"Ovo je moj prvi dolazak u Kotor. Ispratio sam učešće Primorca na medjunarodnoj sceni i novim saigračima čestitam na veoma uspešnom nastupu i plasmanu medju osam najboljih evropskih ekipa. Na žalost samo dva nesretna gola u susretima sa Vašašom odvojila su moj novi klub od ovogodišnjeg učešća u završnici Evrolige", istakao je Kiš,\nSpremnost uprave da stvori respektabilni evropski klub, vratila je Janovića u Primorac.\n"Namera uprave i braće Mandić da naprave klub koji će u narednim sezonama biti u vrhu evropskog vaterpola, uslovila je moj povratak. Dolazak odličnih madjarskih reprezentativaca dodatno će podići samopouzdanje postojećeg sastava čiji se kvalitet meri visokom ocenom. Od sada nema jake ekipe za nas i iskreno se nadam novim titulama", poručio je Janović.\n21.04.2019. | 09:08 video photo 9 0


Rama-Prozor.Info • MMF obustavio isplatu novca BiH\nMMF obustavio isplatu novca BiH\nMisija MMF-a, koju je predvodio Ron van Roden, boravila je od 3. do 12. prosinca prošle godine u BiH, s ciljem nastavka razgovora\n23.01.2015 08:24 Objavio:Uredništvo Komentari:0\nbh BiH MMF novac\nIzvršni odbor Međunarodnog monetarnog fonda (MMF) neće razmatrati novu tranšu kredita BiH krajem siječnja, kako je ranije bilo najavljeno, rekao je danas Ruben Atoyan, rezidentni predstavnik MMF-a u BiH.\nAtoyan je rekao da misija MMF-a za BiH nije u poziciji preporučiti Izvršnom odboru ove financijske institucije razmatranje osmog pregleda po stendby aranžmanu, zbog, kako je naveo, nedovoljnog napretka u pogledu preostalih pitanja, ne preciziravši o čemu je riječ.\n“Trenutno smo u procesu planiranja misije koja bi s vlastima vodila razgovore u okviru konsultacija po članu četiri. Riječ je o konsultacijama koje su obvezne za sve članice MMF-a”, kaže Atoyan.\nMisija MMF-a, koju je predvodio Ron van Roden, boravila je od 3. do 12. prosinca prošle godine u BiH, s ciljem nastavka razgovora u okviru osmog pregleda po stendby aranžmanu. Izvršni direktori MMF-a su 26. rujna 2012. godine odobrili zahtjev BiH u vezi s dvogodišnjim stendby aranžmanom. Kombinirani šesti i sedmi pregledi zaključeni su 30. lipnja, kada je, također, odobreno uvećanje stendby aranžmana za oko 95,7 milijuna eura, da bi BiH ispunila urgentne potrebe platnog bilansa izazvane katastrofalnim poplavama koje su pogodile BiH u svibnju. Zaključenje pregleda i uvećanje programa omogućili su doznačavanje iznosa od 191,4 milijuna eura.\nSrećko Latal, analitičar iz Sarajeva, mišljenja je da do isplate tranše u ovom trenutku neće doći zbog sporog formiranja vlasti u BiH.\n“Pregovori s MMF-om o zadnjoj tranši, ako se sjećate, traju od prije izbora i tad je rečeno od strane bh. lidera da oni ne mogu da jamčiti da će ispoštovati uvjete zbog izborne kampanje. Sad, kad su izbori prošli, problem je formiranje vlasti. Dakle, opet je problem na našoj strani”, rekao je Latal za “Nezavisne novine.\nPodsjetio je, također, da nova njemačko-britanska inicijativa uključuje i aktivnosti međunarodnih financijskih organizacija, ali da će taj dogovor moći biti realiziran tek kada se inicijativa počne sprovoditi.\n“Kako vidite, mi nismo došli ni do prvog koraka koji podrazumijeva deklaraciju Predsjedništva BiH o europskim načelima. Prema mojim informacijama, pregovori su u tijeku s međunarodnim financijskim institucijama o njihovom jačem uključivanju u proces reformi, ali to će doći na red tek kada ova inicijativa de fakto krene”, naveo je Latal.\nZoran Pavlović, ekonomski analitičar iz Banjaluke, rekao je da, ako je istina da je MMF povukao tranšu, to predstavlja znak da međunarodne institucije nisu zadovoljne ekonomskim reformama koje se ne sprovode i da nas više ne žele financirati.\n“Bojim se da će se entitetske vlasti sada sve više kratkoročno zaduživati objavljivanjem skupih kratkoročnih trezorskih zapisa. Mislim da je vrijeme da vlasti preispitaju svoje ekonomske prioritete i da počnu razmišljati o smanjenju administracije koja predstavlja veliki trošak”, rekao je on.\n1.1113 | 3.39MB


BIC za Deutsche Bank u gradu Berlin je DEUTDEBB160. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nNa primeru fiktivnog broja računa 12343504 i šifre banke 12070000, rezultat će biti IBAN sličan ovome: DE99 1207 0000 1234 3504 . Da bi se poboljšala čitljivost IBAN-a, on se obično deli na blokove od po četiri znaka. IBAN može da sadrži i do 34 znaka, ali je u većini zemalja kraći od toga.\nKao što vidite, IBAN sam po sebi već sadrži šifru koja jedinstveno identifikuje banku o kojoj se radi. Na primer, za banku Deutsche Bank, to je 12070000. Iz tog razloga BIC, u našem primeru DEUTDEBB160, nije neophodan za prenose unutar Evrope. Sam IBAN je u ovom slučaju dovoljan. Dodatni detalji u vidu BIC ili SWIFT koda su neophodni samo za prenose u kojima jedna od banaka uključenih u transakciju ima sedište van Evrope, a koja se vrši putem SWIFT sistema.\nBIC takođe sadrži šifru države. Za razliku od IBAN-a, ona se ne nalazi na početku BIC-a, već je na 5-oj i 6-oj poziciji. Na primer, za BIC DEUTDEBB160, to je DE. U nekim slučajevima, šifra države iz IBAN-a se može razlikovati od šifre države pridruženog BIC-a jer se koriste različiti standardi.


Revizija: U RS-u nenaplaćena 1,5 milijardi KM direktnih poreza - Klix.ba\nRevizija: U RS-u nenaplaćena 1,5 milijardi KM direktnih poreza\n24.7.2014. u 16:08\nNa kraju prošle godine u Republici Srpskoj nije bilo naplaćeno oko 1,5 milijardi direktnih poreza, doprinosa i drugih javnih prihoda tog bh.entiteta, čija je naplata u nadležnosti Poreske uprave RS, utvrdila je Glavna služba za reviziju javnog sektora RS-a.\nRukovodilac sektora revizije učinka Milovan Bojić rekao je na pres-konferenciji u Banjoj Luci da se od ukupnog iznosa nenaplaćenih prihoda na doprinose odnosi 680 miliona KM.\nPodsjetivši da je Glavna služba za reviziju objavila izvještaj o reviziji učinka upravljanja naplatom doprinosa, Bojić je dodao da je došlo do povećanja prijavljenih doprinosa, ali to nije pratio adekvatan rast naplate.\nKao primjer je naveo da je u 2010. godini naplaćeno 1,2 milijardi doprinosa, a u 2013. godini 1,3 milijarde KM ili oko 70 posto od prijavljenih doprinosa.\n"Kao rezultat nesklada između prijavljenih i naplaćenih doprinosa pojavili su se nenaplaćeni doprinosi koji su u 2010. godini iznosili 430 miliona KM, a u prošloj godini 680 miliona KM", pojasnio je Bojić.\nPosljedice toga su, kaže, direktne i indirektne refleksije na rad fondova koji se finansiraju iz doprinosa, na njihovo funkcionisanje i finansijsku poziciju, a naplaćeni doprinosi nisu bili dovoljni da finansiraju prava korisnika fondova.\nBojić je istakao da su fondovi tražili neka druga rješenja, pa je manjak sredstava nadomještan transferima iz budžeta koji su u posmatranom periodu iznosili oko milijardu KM, kao i zaduživanjem kod komercijalnih banaka za oko 350 miliona KM na koje je plaćana kamata od 40 miliona KM kao tekući rashodi.\nPodsjetio je da su se fondovi zaduživali na dugoročnom osnovu tako da 40 miliona KM nije definitivan iznos kamata koje će fondovi da plate samo po osnovu tih kredita.\nGlavni revizor RS Duško Šnjegota je danas najavio i skoru reviziju poslovanja javnog preduzeća "Putevi RS“.\nOn je naglasio da je ta revizija usaglašena s nadležnim skupćinskim odborom, a nakon zahtjeva da se ispita rad najvećih entitetskih preduzeća.\nŠnjegota je podsjetio da je, po osnovu ranijeg dogovora, planirano pet revizija u domovima zdravlja u RS te u dva klinička centra, u Banjoj Luci i Istočnom Sarajevu.\nKlanjana dženaza ubijenom Nedžadu Botonjiću, uhapšen osumnjičeni za ubistvo\n24.07.2014. u 16:12


Italija: Pucnji u gradiću kod Ankone, ima ranjenih\nNajmanje šestoro ljudi ranjeno je u pucnjavi iz vozila u pokretu, u centru italijanskog gradića Mačarete, kod Ankone, javlja BBC. Jedna osoba je uhapšena, a na meti su, sumnja se, bili tamnoputi imigranti, javljaju italijanski mediji.\nGradonačelnik Romano Karančini pozvao je stanovnike da ne izlaze iz kuća dok traje potraga.\nNa veb stranici lista Korijere dela Sera piše da je jedan čovek ispalio metke iz vozila na dva afrička migranta i da je ranio jednog. Ubrzo zatim su pogođeni još jedan migrant i jedna žena, takođe iz Afrike.\nU Mačerati je ove nedelje ubijena jedna mlada Italijanka čiji je raskomadano telo nađeno u dva kofera. Glavni osumnjičeni za to ubistvo je imigrant iz Nigerije.


pristupačne cene za noćenje u Novom Sadu | Hotel Garni Rimski **\nMobilni, Viber, WhatsApp: +381 69 481 64 66\nExit avantura 2016 Novi Sad\nApartmani HOTELA RIMSKI\nKRATKOROCNO IZDAVANJE APARTMANA U NOVOM SADU\nU prelepoj i tihoj ulici u starom delu grada smeštena je simpatična zgrada sa klimatizovanim i moderno opremljenim sobama i apartmanima, koji će Vam sigurno pružiti potpuni užitak i komfor za vreme Vašeg boravaka. Raspolažemo sa jednokrevetnim, dvokrevetnim, trokrevetnim i četvorokrevetnim sobama, kafe barom, konferencijskom salom, restoranom, parkingom i garažama zatvorenog tipa..\nOno čime ova kuća može da se pohvali jeste, pre svega tradicija i iskustvo u oblasti hotelijerstva duga 26 godina, profesionalnim osobljem koje je uvek spremno da odgovori na sve Vaše zahteve i poželi Vam svima dobrodošlicu, u svako doba dana ili noći.\nGostoprimstvo na domaćinskom nivou, zagarantovana diskrecija, profesionalna usluga, garantovano niske cene... Samo su delić tajne, zašzo je ovaj simpatični Novosadski hotelčić, uvek usput, neodoljiv i nekako poseban.\nJeftini hoteli u Novom Sadu\nJEFTIN SMESTAJ, JEFTINI HOTELI U NOVOM SADU.\nSala za rodjendane\nHotel Rimski-turnir u tenisu Novi Sad\nLIGA SAMPIONA RUKOMET\nAPARTMANI U NOVOM SADU U HOTELU RIMSKI\nNoćenje za dvoje u Novom Sadu\nBUDGET ACCOMODATION IN NOVI SAD\nHotel Garni Rimski **, Jovana Cvijića 26, Novi Sad, 21000\nTelefon 1: +381 21 443231\nTelefon 2: +381 21 443231\nTelefon 3: +381 21444765\nMobilni: +381 63 714 1919\nFax: +381 21 443 237\nSPECIJALNA PONUDA NOVA GODINA 2017 NOVI SAD, DOCEK NOVE GODINE 2017 NOVI SAD\nDelovi za kirby aparate, servis za kirby, kirby kese, kirby uređaji i aparati\nhotel je prelep i ddecko koji radi sajt , plavi momak .bez r\nivanov ivanovski - 18.11.2013\nCopyright © 2015 Hotel Garni Rimski ** | All Rights Reserved\nStudio Cube || ©2015 BUTOBU - Izrada web sajta i internet prodavnice, optimizacija sajtova, web marketing


RADNO VREME - SAOPŠTENJE! - Elite Travel Agency\nRADNO VREME – SAOPŠTENJE!\n27.05.2020 02.06.2020 F K\nObaveštavamo Vas da će turistička agencija Elite Travel, u ponedeljak 01.06.2020. godine, započeti rad direktnim putem sa putnicima u poslovnici na adresi Trg Slobode br. 2 u Novom Sadu. Biće obavezna primena preporuka za rad turističkih agencija sa putnicima u cilju sprečavanja infekcije Covid-19.\nOtvaranje poslovnice sprovodiće se u fazama u skladu sa epidemiološkom situacijom u Republici Srbiji. Od 01.06.2020. godine radno vreme Agencije biće radnim danima od 09:00 do 16:00 sati, a subota i nedelja biće neradni dani.\nU poslovnicu će moći da uđu samo 2 osobe u istom trenutku. Ukoliko se u poslovnici već nalaze stranke, najljubaznije Vas molimo da sačekate ispred uz držanje propisanog odstojanja.\nKako bi se smanjio rizik od infekcije preporučuje se da se direktan kontak sa putnicima obavlja samo za neophodne usluge koje nije moguće uraditi na drugi način. Za sve ostale informacije i dalje su dostupni kontakt telefoni 069/55-21-210 i 065/2325627, kao i mail adrese agencija@elitetravel.co.rs i komercijala@elitetravel.co.rs\nApelujemo na putnike da imaju strpljenja i razumevanja i da ćemo pratiti razvoj situacije kao i da ćemo se truditi da nađemo najbolji način da u datim okolnostima zaštitimo zdravlje putnika i zaposlenih, interese i prava putnika ali i opstanak turističkih agencija.\nNovi Sad, 27.05.2020.\nPreporuka za rad u PDF-u: Preporuka


јун 2009 - Biznis i Finansije\n30. juna 2009. 0 komentar\nPredsednik Evropske komisije Hoze Manuel Baroso, tvorac je aktuelne parole koja i zvanično treba da postane slogan EU, a glasi: „Ljudi pre svega“. One starije prisetiće to na vreme kada je papagajski ponavljana parola „Ljudi su naše najveće bogatstvo“, a rezultat znamo dobro. Nadajmo se da je ljudski rod postao nešto ozbiljniji, a političari, posle kriznog udara, nešto više od reči.\nU svakom slučaju, prisećanje na ljude svedoči da je baš dobro zagustilo i da svetskim političkim menadžerima počinje da biva jasno kako ekonomija ne postoji zbog profita nego i ona i profit postoje zbog ljudi. Onih običnih ljudi – vulgaris! Naime, tek što su se lideri članica Evropske unije sakupili 19. marta 2009. u Briselu, pristigla im je vest da je oko tri miliona ljudi izašlo na ulice Pariza, a taj grad je već više puta u istoriji umeo da pokrene promene. Ovoga puta su izašli na ulice da bi opomenuli vlasti kako i o njima mora da vodi računa. Pošto su političari već upumpali bezbroj milijardi dolara i evra u traljavo spasavanje banaka i kompanija, po onom Marfijevom zakonu da se do pravog rešenja dolazi tek pošto se isprobaju pogrešna, setili su se da je planove borbe protiv krize moguće bazirati i na potpori radnicima, odnosno potrošačima.\nObrušavanje tržišta rada\nSlovenački ministar za saradnju sa EU, Mitja Gaspari, dospeo je do evropskih medija svojom procenom da će zona evra u 2009. godini zabeležiti pad BDP od 4,1 procenta, a to znači dalji opasan pad proizvodnje i sledstveno tome porast nezaposlenosti, siromaštva i nezadovoljstva. Ozbiljna i ubledela kancelarka Angela Merkel, citirala je procenu koja kaže da će stopa nezaposlenosti u EU prevazići granicu od 10 procenata, karakterističnu za zemlje u razvoju, i da će se broj nezaposlenih od današnjih 3 miliona uvećati tokom naredne godine za još 6 miliona ljudi koji će se naći na ulici. Vrlo je opasno dati razloga građanima da se nađu na ulici, jer tada malo ko zna gde će se sve to završiti. Briselska taktika odlaganja poduprta je obećanjem da će se 7. maja u Pragu održati vanredni sastanak na vrhu EU čija će osnovna tema biti pitanje zapošljavanja. Biće tada, kako se obećava, konkretnim merama „podignuta brana što treba da spreči dalje obrušavanje tržišta rada“.\nNeće biti lako, jer već do sada preduzete mere srušiće, novim javnim troškovima u većini zemalja članica, barijeru od 3 odsto maksimalnog deficita u odnosu na BDP i tako dovesti u pitanje još jedan od 5 Mastrihtskih nosećih stubova EU. Mere koje su do sada donete i za njih volšebno pronađena ogromna sredstva, podrazumevaju protek od bar 5 – 6 meseci dok ne budu počele da daju željene rezultate. Što se željenih rezultata tiče uočljivo je da ih dosadašnje milijarde nisu obezbedile, jer su banke i kompanije tim parama prvo krenule da spasavaju same sebe, a da dobrim delom preostalih para kupuju druge, koji su u još bezizlaznijoj situaciji, umesto da pokreću proizvodnju. Time su dokazale da sistem maheraja, koji je doveo do krize, funkcioniše i dalje. Koliko je on uvrežen vidi se po očajničkom pokušaju američkog predsednika Obame da spreči deljenje ogromnih premija menadžerima što su doveli do krah, i to samo u preduzećima koja je država pokušala da spase ubrizgavanjem finansijskog adrenalina. Levi populisti su tako stekli argumente da usmere dalji tok akcija ka onima koji stvaraju „višak vrednosti“ bez kojega finansijski multimikser nema šta da melje i multiplikuje.\nUmnoži li se broj nezaposlenih, kako se predviđa – broj nezadovoljnih će se uvećati još znatno više zbog straha, neizvesnosti i nepoverenja svih ostalih. Kriza je i izbila zbog uništenog poverenja kako u menadžere, tako i u političare, pa se praznim obećanjima neće doći do smirivanja. Para gotovo da više i nema, pogotovo kad ih treba dati sitnim dužnicima, a ne moćnim lobijima. Preostaje da se štampaju, a to opet vodi u inflaciju, čiji je osnovni cilj da se nominalnim povećanjem primanja, realno ona obezvrede. Znači novi ciklus gubljenja poverenja. Ozbiljni stručnjaci tvrde da oporavak ne ide upravo zato što sve dosadašnje mere ne ulivaju poverenje da će se nešto bitno menjati u pravilima ponašanja. Svaki sindikalac dobro zna da proceni šta mere donose radnicima i teško da će mirno pristati da bude opet varan zajedno sa svojim klasnim drugovima. Neverovatno je kako se zajedno sa poljuljanim položajem realne ekonomije vraća i terminologija – radnici, sindikat, višak vrednosti, klasa – za koje smo verovali da pripada istoriji. Povratak na isključivost ranih socijalnih pokreta bio bi antiistorijski, jer on predstavlja polarizaciju društva koja se može održati samo manje ili više prikrivenom diktaturom. Malo ko i od radnika, sem uz čašicu u bifeu, želi diktaturom da popravi svoj položaj. Svima dostupno istorijsko iskustvo govori da se tako položaj popravlja samo na kratko, a definitivno satire na dugi rok.\nKlackalica: deflacija – inflacija\nDva su ključna argumenta za gubitak optimizma: nezadrživ pad industrijske proizvodnje (i BDP) i sledstveno tome eksplozivan rast nezaposlenosti. Širom sveta dolazi do pada industrijske proizvodnje, pri čemu je Italija sa – 16,7 odsto evropski rekorder u martu mesecu. Najveći udeo u tom padu ima automobilska industrija koja je za prva dva meseca 2009. smanjila proizvodnju za 19 odsto, no samo taj podatak, ekspandiran na godinu, znači 97 dana rada manje. Na toj skali od velikih proizvođača najlošije stoji Renault (-110 dana), a najbolje Hyundai (-11 dana). Ovaj kriterijum obustavljanja proizvodnje vratio je radničkoj klasi osećaj solidarnosti pa širom Evrope prihvata smanjenje radnih sati i plata, samo da ne bi niko ostao bez posla. Kako piše londonski „Economist“ oko dve milijarde osoba, koje su se taman ugurale u skromnu verziju srednje klase zemalja u razvoju, sučeljavuju se sa krajnje neizvesnim novim položajem. Pritom podseća da je isti sled događaja u razvijenom svetu svojedobno bacio mladu industrijsku srednju klasu u naručje fašizma 30-tih i u južnoameričke falange 80-tih godina prošlog veka. Samo je za nagađanje šta se može desiti na početku 21. veka ako te milijarde pripadnika „nove klase“ odjednom izgube dobrobit koju su mučno sticale. Demonstracije (u Francuskoj, Grčkoj i Italiji) te napadi i talaštvo menadžera od SAD do Francuske, mogu biti „bure vesnik“.\nU Italiji je broj pretendenata na „cassa integrazione“ – fond koji obezbeđuje minimalnu naknadu za privremeno ostajanje bez posla, porastao u ovoj godini za 553 odsto, a prestaje da raste samo zato što para više nema. Naime, sredstva koja su data do sada u Italiji za socijalnu podršku siromašnima, porodicama i nezaposlenim radnicima iznose 0,2 odsto, u Brazilu 0,4, u Indiji 0,5 odsto BDP, dok se sredstva data za spasavanje banaka i kompanija mere i preko 10 puta većim iznosima. Poređenja ove vrste danas imaju u osnovi neideologizovanu, racionalnu tendenciju balansa socijalne stabilnosti i napretka. Ako radna srednja klasa dobije finansijsku podršku sigurno je da neće pare trošiti na luksuz ili trpanje u slamarice, nego na kupovinu proizvoda realne ekonomije. A Evropska centralna banka upravo vapije da više niko ništa ne kupuje. Deflacija u koju se zapada, preciznije glasi: „Porodice smanjuju svoje kupovine, pa preduzeća, u odsustvu tražnje, smanjuju proizvodnju, cene i broj zaposlenih“. Kako u nedavno objavljenoj knjizi „Politički izazovi i kulturna hegemonija“ italijanski sociolog Aldo Skjavone piše: „Odnos tehnike i tržišta spleten je sa proizvodnom organizacijom u najfantastičniji motor napretka, nezamenjiv, i biće to sve dok tehnološki razvoj ne učini realnim neki novi način stvaranja i distribucije društvenog bogatstva“. Posebnih novosti još nema na vidiku.\nI dok još dominiraju aktuelna pravila igre valja se prisetiti da su deflacije relativno retke i da je sem one 1929. godine pažnje vredna ona koja je zahvatila Japan krajem osamdesetih godina i trajala sve do sadašnje krize. Dok za inflaciju postoje razrađeni mehanizmi suprotstavljanja (blokiranje cena i nadnica, povećanje kamatnih stopa, povlačenje likvidnih sredstava…) recepti protiv deflacije su malobrojni i neizvesnog efekta. Monetarna politika postaje neefikasna, jer kada kamatne stope padnu na nivo blizu nule (Amerika je na 0 do 0,25 odsto) prostora za dalje akcije nema, budući da stope ne mogu ići u minus. Japan je izlaz iz deflacione krize našao u izvoznom udaru, koji je iluzija u opštoj krizi. U Evropskoj centralnoj banci lome se koplja oko smanjenja kamatnih stopa i približavanja nuli. Bundesbanka, kao najuticajnija, protiv je spuštanja kamata na ispod 1 odsto, jer se tada gubi i poslednji instrument monetarne politike.\nKad će kraj tunela?\nPredsednik Foruma za finansijsku stabilnost (nastao u okviru G 7 u trenutku azijske krize 1999. godine i sada reanimiran) Mario Dragi, učesnicima budućeg samita G 20 poručuje stvari koje bi se očekivale od nekog sindikalca, a ne od bankara i finansijskog gurua: da vlade posvete veću pažnju organskim reformama u cilju jačanja socijalnih amortizera, da ne narušavaju jedinstvo radnika, da svim raspoloživim sredstvima sprečavaju dalji porast nezaposlenosti i da energično traže načina za povratak nezaposlenih u proizvodne aktivnosti. Sredinom marta u intervjuu, prvom koji je jedan predsednik FED (američke centralne banke) dao, Ben Bernanki je izbegao da odgovori hoće li stopa nezaposlenosti u SAD od 8,1 odsto preći granicu od 10 odsto, ali je rekao: „Nema sumnje da će nezaposlenost rasti i dalje, međutim ako uspemo da stabilizujemo finansijski sistem bićemo svedoci usporavanja krize“. Inače u istom intervjuu Bernanki pokušava da bude optimista, bez upečatljivih argumenata, tvrdeći da će do usporavanja krize doći već ove godine. S druge strane lakše je poverovati američkom ministru finansija koji Kongresu podnosi zahtev za novih 1.000 milijardi dolara za otkup „toksičnih“ aktiva banaka i proračunava da će tako američki deficit ove godine stići do 13 odsto BDP (1.845 milijardi dolara). Sve te pare vratiće poreski obveznici koje su ranije administracije lagale obećavajući im, isto kao i komunisti na svom početku – državu bez poreza.\nU kontekstu tih mera i brda para koje bi trebalo da pokrenu ekonomiju vrlo je pesimistički intonirano saopštenje MMF u kojem se kaže da će zemlje u razvoju još dugo bauljati u mraku dok ne ugledaju svetlost na karaju tunela. Koliko dugo, to niko ni ne pokušava da kaže. Jednostavno u toku je igra za koju važi ona poslovica da kada se bare isušuju niko žabe ne pita za mišljenje. Tatijana Golikova, ruska ministarka socijalne politike prvi put je 26. marta obnarodovala da u njenoj zemlji već ima 6 miliona nezaposlenih i da će se taj broj do kraja godine najverovatnije popeti na 7 miliona, to bi bilo 9 odsto od radne populacije, ukoliko se na tome zadrži. To je valjda ono što je direktor MMF Dominik Stros Kan podrazumevao kada je rekao da „Nezaposlenost koja dramatično raste u mnogim zemljama lako može postati baza socijalnih nereda, pretnji demokratiji i u nekim slučajevima biti povod za rat“! Istorijska je činjenica da je 1939. godine, dakle 10 godina posle velike krize, stopa nezaposlenosti u Americi još uvek iznosila 15 odsto!\nNa sve to Obama povlači dva poteza od kojih je jedan narodsko populistički: opravdano ganjanje menadžera koji su nezasluženo uzeli milionske bonuse i drugi, berzansko populistički – izdvajanje prvih 500 milijardi za otkup „toksičnih“ vrednosnih papira. Na taj potez berza je reagovala naglim skokom (Wall Street 4,6 odsto) koji su skeptici nazvali „bear market rally“ (medvedov skok) što je u berzanskom žargonu kontradikcija jer je „rally“ karakterističan za bika (bull) – ekspanziju, a ne za medveda koji simboliše stagnaciju. Već sutradan rast je usporen na 1,4 odsto (Evropa 1,1) a nobelovac Pol Krugman lansirao je novi termin „Cash for trash“ (gotovina za smeće) istina podrazumevajući ranije masovno upumpavanje para u banke i kompanije. Evo šta je on napisao u New York Timesu: „Po mojim računicama, ovo je treći put kako Obamina administracija predlaže nešto što u osnovi predstavlja rimejk Paulsonovog plana, dodajući svaki put malo đinđuva, kako bi mogla da tvrdi kako radi nešto sasvim novo. I dalje se traći vreme, svakoga meseca 600.000 radnika ostaje bez posla, a Obama kruni svoj kredibilitet. Javnost želi da Obama uspe,, što znači da on ’in extremis’, uprkos svojim savetnicima, može da sprovede pravi plan za spas, međutim vreme koje mu je na raspolaganju sve je kraće…“\nKada su u pitanju nove tehnologije brzi smo kao i najrazvijenije države. Već postoji srpska interenet stranica u celokupnosti posvećena svinjskom gripu.\nNa adresi www.svinjskigrip.net možete se informisati o širenju ove bolesti na našim prostorima, ali i naći prikupljene strane vesti o epidemiji.\nTakođe, postoji odeljak sa odgovorima na najčešće postavljana pitanja o ovoj bolesti, kao i mapa širenja zaraze po celom svetu. Suštinski, kreatori sajta nisu želeli da prave paniku, već da na jednom mestu prikupe sve relevantne informacije o ovoj bolesti, što bi posetiocima moglo da pomogne u preventivi iste.\nOsnivači The Pirate Bay sajta prave The Video Bay sajt. Slično kao YouTube, sajt će biti gledljiv „uživo“, dakle video streaming, ali za razliku od velikog Guglovog igrača, na ovom sajtu neće biti restrikcija.\nSajt je trenutno online, ali je okarakterisan kao „beta extreme“, što znači da nije funkcionalan i da je u fazi izrade. Još nema najava kada će zvanična verzija biti puštena u rad, ali se sa sigurnošću može reći da će sajt sadržati materijal koji je pod zaštitom autorskih zakona.\nOsnivač The Pirate Bay sajta, Peter Sunde je putem video konferencije na Open Video Conference u Njujorku objasnio neke detalje vezane za novi projekat. Sadržaće brojne HTML5 funkcije, uključujući tagove korišćenjem ogg/theora video i audio formata, koji su otvorenog koda. Primeri su već na The Video Bay sajtu, jedan za video, drugi za audio.\nNa sajtu trenutno stoji teško prevodivo upozorenje da je sajt „experimental playground and as such subjected to both live and drunk (en)coding, so please don’t bug us too much if the site ain’t working properly.“ Sunde je izjavio da će sajt biti gotov „kad bude gotov“, „za godinu ili pet“.\nDa li će The Video Bay biti konkurentan Youtube-u, teško je reći, s obzirom da na internetu ima veliki broj video streaming sajtova. Međutim, ovaj sajt neskriveno ističe kakav će materijal sadržati.\nVest je odmah potvrđena od strane The Pirate Bay sajta, iako je naslov vesti da je „preuzimanje moguće“. Javnost je začudila pre svega mala cena, s obzirom da je sajt popularan u svetskim razmerama, kao i to da je The Pirate Bay važio za nezavisni i kontroverzni sajt. Međutim, ovo se opravdava činjenicom da iako je svetski popularan sajt, njegovi osnivači su nedavno izgubili veliku parnicu i to krivičnu.\nPitanje je šta će se desiti sa sajtom sada kada on ima svog definitivnog vlasnika? Osnivači kažu da se neće desiti ništa spektakularno. Izvršni direktor kompanije Global Gaming Factory, Hans Pandeja je izjavio da je The Pirate Bay jedan od sto najpopularnijih sajtova na planeti i uprkos velikoj popularnosti i posećenosti, zaslužuje novi poslovni model, koji će odgovarati svim stranama, korisnicima, provajderima interneta i „deliocima sadržaja“. Tvorci sadržaja i provajderi trebaju da imaju kontrolu nad sadržajem i da budu plaćeni za to. „Delioci sadržaja“ trebaju brži download i bolji kvalitet.\nDugo očekivana nova verzija popularnog web browsera Firefox u verziji 3.5 je konačno dostupna za preuzimanje.\nIzmene su brojne, a među najžnijim je novi mod Private browsing, koji omogućava da korisnik pregleda web bez bojazni da će ikakav trag ostaviti na računaru u smislu istorije ili kukija. Takođe je tu i opcija Tear tabs koja omogućuje prevlačenje tab-ova između dva Firefox-a i pravljenje novih prozora. Moguće je i gledanje video fajlova bez ikakvih dodatnih plugin-ova.\nFirefox 3.5 možete preuzeti na Mozillinom zvaničnom sajtu, ali i sa lokacije FileHippo.\nPreduzeće Resavica čini devet rudnika: Rembas, Vrška čuka, Ibarski rudnici, Bogovina, Soko, Jasenovac, Lubnica, Štavalj i Aleksinački rudnik. Resavica zapošljava 4.100 radnika. Prosečan lični dohodak isplaćen u februaru u ovom preduzeću je 35.800 dinara. Osnovna zarada rudara, kada ostvari normu sto odsto, je 40.000 dinara. Minuli rad i noćne smene donose još nekoliko hiljada dinara veću zaradu. Zaviša Stević, predsednik sindikata rudnika mrkog uglja Jasenovac u Krepoljinu i član glavnog odbora sindikata javnog preduzeća Resavica, kaže da je to skromna zarada za posao koje rudari obavljaju i teške uslove u kojima rade. „Kada su u 21. veku osnovna sredstva za rad kramp i lopata, možete da zaključite kakvi su radni uslovi i život rudara.“\nPoslodavac (država) isplaćuje radnicima neto zarade, ali od 2006. godine ne uplaćuje doprinose za zdravstveno i penzijsko-invalidsko osiguranje zaposlenih. Zbog neuplaćenih doprinosa, rudari koji steknu uslove za penziju ne mogu da se penzionišu. Republički fond za penzijsko i invalidsko osiguranje od septembra 2007. godine ne refundira zarade rudarima koji su na bolovanjima dužim od 30 dana. Oni se leče i žive od sindikalne pomoći. „Direktorka Republičkog zavoda za zdravstveno osiguranje Svetlana Vukajlović najavljuje da će od 1. jula da ukine i overu naših zdravstvenih knjižica. Kako ćemo da se lečimo? Radimo u najtežim uslovima promaje, vlage, prašine i buke i normalno je da se ljudi razboljevaju. Zbog teških uslova pod kojima radimo dešavaju se i nesreće na radu. U našem rudniku je pre godinu dana nastradao rudar (33. godine) kada se na njega obrušio ugalj sa stropa hodnika u kome je radio“, kaže Stević.\nRad u rudniku Jasenovac do ovog meseca je bio organizovan u tri smene. Rudari su radili po pet dana prvu, zatim drugu i treću smenu. Od ovog meseca je ukinuta treća smena. Radi se po dva dana u prvoj i drugoj smeni, a naredna dva dana rudari su slobodni. Stević kaže da poslodavac opet štedi na rudarima. „Takav sistem rada jeste humaniji, ali znači da će rudari manje zarađivati. Rad u trećoj smeni od 11 sati uveče do 7 ujutru jeste najteži, ali su rudari protiv njenog ukidanja jer ih finansijski pogađa. Zarađivaće mesečno, u proseku, 3.000 dinara manje. Naš rudar kaže – bolje da radim noću i dam 3.000 dinara detetu za ratu da kupi kompjuter, nego da to ne mogu da mu priuštim.“\nStatistika ne beleži rudara koji mesečno zaradi 40.000 dinara kao siromašnog stanovnika Srbije. U sindikatu kažu da je realnost drugačija. „Siromaštvo je i način života. Naši rudari ne znaju šta je godišnji odmor, ni more. Da nije boravka u banjama koje obezbeđuje sindikat, ne bi znali kako izgleda dobar i kvalitetan godišnji odmor“, kaže Stević.\nRudnici preduzeća Resavica se nalaze u zabačenim krajevima, od Sjenice preko Homolja do Vrške čuke. To su izuzetno siromašne sredine. Rudnici su jedini privredni subjekti koji rade u tim opštinama. U većini porodica plata rudara je jedino primanje. Ili, pošto su to rudarska naselja, ako ima oca koji je radio u rudniku i prima penziju, njegova plata i rudarska penzija su jedini izvori prihoda porodice. Zaposleni u rudnicima uglavnom potiču iz okolnih sela. U jednom domaćinstvu živi nekoliko generacija. Od zarade u rudniku, pored osnovne četvoročlane ili petočlane porodice, izdržavaju se i stariji članovi domaćinstva, poljoprivrednici bez poljoprivrednih penzija. „Kod nas samo deset do dvadeset odsto ljudi izmiruje obaveze za penzijsko osiguranje na poljoprivredi. Država zadužuje nas u siromašnim brdsko-planinskim krajevima po istim osnovicama za plaćanje doprinosa kao i one u Vojvodini koji ostvaruju dobre prihode od poljoprivrede. Imanja su ovde usitnjena i niko ne obrađuje više od jednog do hektara ipo obradive zemlje“, kaže Stević. Prema njegovim rečima, porodice u zabačenim krajevima u kojima se nalaze rudnici ne mogu da žive samo od poljoprivrede ili samo od zarade u rudniku. „Od poljoprivrede posebno ne bi moglo da se živi. Naši rudari od plate kupuju semensku robu, đubrivo ili seno. Ako imaju nešto stoke da je prehrane. U suštini, to je presipanje iz šupljeg u prazno.“\nKada odrade smenu u rudniku, rudari odlaze da obrađuju to malo zemlje koju imaju. Tako uštede na izdacima za hranu da bi mogli da plate troškove školovanja dece. Stević kaže da je srećna okolnost da su osnovne škole u tim sredinama. „Problemi nastaju kada treba platiti školovanje deteta u srednjoj školi u Petrovcu ili Požarevcu. Na studijama u Beogradu je samo petoro dece rudara. Rudnik Jasenovac zapošljava 258 radnika. Najniža plata je 9.623 dinara. To je februarska plata naše čistačice i servirke. Ona sa tom platom ne može da izdržava ni sebe, a kamoli još nekog člana porodice. Srećom, njena deca su odrasla.“\nZarada administrativnog radnika u finansijskoj službi, sa srednjom stručnom spremom i tridesetogodišnjim radnim stažom u rudniku Jasenovac, u februaru je bila 16.544 dinara a finansijskog rukovodioca 22.172 dinara. Stević kaže da je u ovom rudniku izuzetno dobar odnos zaposlenih koji rade u jami i spolja. „Veći je broj jamskih radnika nego administrativnih. Najbliži smo idealnom odnosu četiri jamska prema jednom spoljnom radniku. Kod nas je taj odnos 3,5 jamskih radnika prema jednom spoljnom. Ali ima rudnika u kojima je taj odnos daleko lošiji po jamskog radnika, skoro jedan prema jedan. Tamo su plate rudara niže i njihov položaj je daleko teži nego u našem rudniku.“\nRedovne zarade u rudnicima mogle bi da budu dovedene u pitanje krajem ove godine. Rebalansom budžeta smanjene su subvencije javnom preduzeću Resavica za 23 odsto. „To je smanjenje od oko 480 miliona dinara što dovodi u pitanje isplate ličnih dohodaka za oktobar, novembar i decembar. Za isplatu neto zarada u preduzeću Resavica mesečno je potrebno od 156 do 160 miliona dinara“, kaže Stević.\n29. juna 2009. 0 komentar


Na prvom specijalu DAKARA, Gabor Sagmajster na 63 mestu | Moj Svet Brzine - Djordje Djenic\nNaslovna » Moto sport » Maraton » Na prvom specijalu DAKARA, Gabor Sagmajster na 63 mestu\nNa prvom specijalu DAKARA, Gabor Sagmajster na 63 mestu\n2. јануар, 2011.\nDok se upravo pripremama za odlazak u studio RTS-a, i komentarisanje DAKAR RELIJA, sznajem da je naš GABOR SAGMAJSTER završio prvi specijalni ispit i da trenutno zauzima 63 mesto u konkurenciji 170 motociklista iz celog sveta. To je vrlo dobar rezultat, ali videćemo da li će to mesto zadržati i do cilja etape dugačke 758 kilometara, od Viktorije do Kordobe.Predstavnik Slovenije, MIRAN STANOVNIK na specijalu je bio 30-ti.


Život u bedi - Radio televizija Bor\n24. Apr 2019. Poslednja promena 3:16 PM, Apr 23, 2019\nJKP Toplana Bor: Grejanje u Boru tokom popodneva, večeri i:\nDan Vojske Srbije:\nObavezan povodac i korpa za vlasničke pse:\nSvetski dan knjige i autorskih prava 23. april:\nPriznanje malim glumcima:\nProgram proslave 1. maja u Boru:\nPet medalja za borske karatiste na dva takmičenja:\nUmanjenje računa za grejanje na aprilskom obračunu u Boru:\nPočela rekonstrukcija majdanpečke crkve:\nProvera pritiska i glikemije u Zmajevu:\napril 23, 2019 Društvo\nZAJEČAR - Polaganjem venaca na spomenik palim borcima Timočke krajine na Trgu oslobođenja, svečanom akademijom i tehničko-taktičkim zborom u kasa...\nProgram proslave 1. maja…\nBOR - Kao i svake godine proslava 1. maja, Međunarodnog praznika rada, poče…\nObavezan povodac i korpa…\nBOR-Ne retko na ulicama viđamo pse koji spadaju u potencijalno opasne, a še…\nJKP Toplana Bor: Grejanj…\nBOR - Toplane u Srbiji završile su zvaničnu grejnu sezonu 15. aprila, ali s…\n04. apr, 2017.\nnovinar Slavica Tomić\nBOR - Na vrata Jelene i Dejana Stankovića u Boru, danas je zbog duga za komunalne usluge od 7.975 dinara zakucao izvršitelj. Ubrzo međutim, konstatovao je, ne samo da ovaj bračni par nema vredne stvari koje mogu biti predmet popisa, već da na žalost žive u siromaštvu. Jednosoban stan koji je Jelena nasledila po smrti roditelja potpuno je riuniran i prokišnjava, a struja joj je zbog nemaštine, isključena još 2013. godine. Od 2006.- te korisnik je socijalne pomoći. Iznos koji danas oboje primaju je 9.419 dinara.\n„Otac mi je umro 1996. godine kada sam imala 11 godina, majka 2005. kada sam imala 20. godina. Od 2006. godine sam korisnik socijalne pomoći. Već dve godine sam u braku i zajedno primamo socijalnu pomoć od 9.419 dinara. Već četiri godine sam bez struje, kažu da sam je po isključenju sama priključivala, što nije istina“ kaže Jelena Stanković iz Bora.\nIzvršitelj koji je došao zbog duga za grejanje konstatovao je da nema šta da popiše i rekao da se više neće vraćati, ističe Jelena i dodaje da jedino što je za svo ovo vreme dobila jeste hronična tahikardija zbog sve većih problema koje ne može sama da reši.\nIako bez elementarnih uslova za život, Jelena uspeva da završi kućne poslove. Lakše joj je, kaže, od kada se udala jer barem probleme ima sa kim da podeli. Dejan, inače mehaničar termoenergetskih postrojenja, iz Obrenovca je došao u Bor zbog rada u Energomontu. Nažalost već nekoliko meseci je bez zaposlenja.\n„U zadnjih par godina pokušavam da pronađem posao. Imam 18 i po godina radnog staža. Radio sam u mnogim firmama ali u poslednje vreme ne uspevam da nađem posao jer nijedna državna firma ne zapošljava a privatnici zapošljavaju retko i periodično na par meseci. Nije bitna struka u stanju sam da radim sve poslove koji mi se ponude“, ističe Dejan Stanković iz Bora.\nŽivot bez roditelja, novca, ičije pomoći sa puno problema sa kojima se svakodnevno suočavaju ne obeshrabruje ovo dvoje ljudi, koji se trude da na život i dalje gledaju sa vedrije strane. Ona u 32-oj, on za koji dan u 40-oj godini sa pripremljenim CV-ima sa nestrpljenjem čekaju Sajam zapošljavanja u Boru ne bi li im neko pružio šansu da se zaposle i prevaziđu probleme koje im je život nametnuo.\nŽivot u bedi, 4. april 2017. (RTV Bor)\nJKP Toplana Bor: Grejanje u Boru tokom popodneva, večeri i u jutarnjim satima\nZa grejnu sezonu utrošeno 46 hiljada tona uglja\n15. april - zvaničan završetak grejne sezone\nJoš jedno umanjenje računa zbog lošeg grejanja?\nViše iz ove kategorije Četvrtini građana Srbije preti siromaštvo »\nJKP Toplana Bor: Grejanje u Boru to…\n23 apr 2019 Društvo\nObavezan povodac i korpa za vlasnič…\nSvetski dan knjige i autorskih prav…\n23 apr 2019 Kultura


Sumnjaju i na Kušnera | Hronika | Novosti.rs\nD. Z. - E. R. | 26. maj 2008. 19:11 | Komentara: 19\nPortparol tužilaštva za ratne zločine Bruno Vekarić tvrdi za "Novosti" da postoje informacije prema kojima je protiv jednog Unmikovog funkcionera podneto mnoštvo krivičnih prijava, zbog trgovine ljudskim organima na Kosovu, ali i u BiH\nPORTPAROL tužilaštva za ratne zločine Bruno Vekarić tvrdi za "Novosti" da postoje informacije prema kojima je protiv jednog Unmikovog funkcionera podneto mnoštvo krivičnih prijava, zbog trgovine ljudskim organima na Kosovu, ali i u BiH.\n- Te prijave protiv njega su podneli kako Srbi, tako i Albanci - kaže Vekarić. - On je u Unmikovim snagama bio forenzičar, ali je sada, nažalost, u bekstvu u Južnoj Americi.\nNaš sagovornik kaže da je srpsko tužilaštvo došlo do dokaza da je Unmik vodio istragu o trgovini ljudskim organima, ali da rezultate te istrage - ne zna.\n- Tražili smo rezultate od Unmika, ali i informacije od Albanije, od koje je naše tužilaštvo zahtevalo istragu o trgovini ljudskim organima na severu Albanije, i čiji je tužilac bio na terenu - navodi Vekarić.\nVekarić, međutim, kaže da tužilaštvo do sada nije došlo do podataka da je u ovaj kriminal umešan nekadašnji predstavnik međunarodnih snaga na KiM, a danas šef francuske diplomatije - Bernar Kušner.\nA, upravo njega kao jednog od najodgovornijih za teški zločin nad otetim Srbima i nealbancima, na koji je javno ukazala Karla del Ponte u svojoj knjizi "Lov", upiru prstom članovi nekadašnjih timova za pretrage pri Koordinacionom centru za KiM, kao i članovi porodica kidnapovanih i nestalih.\n- Pravi uslovi za realizaciju cele zamisli stvorili su se tek kad je Kušner postao šef misije Unmika na Kosmetu. To mu je omogućilo da uz pomoć Unmik policije osujeti sve tadašnje potrage predstavnika države Srbije, koji su u više navrata bili nadomak kidnapovanih Srba i nealbanaca na Kosmetu - navode nekadašnji predstavnici timova za pretragu, pri Koordinacionom centru za KiM. Zbog toga, tvrde, "nijedna pretraga nije dala rezultate, iako su mnogi od kidnapovanih tada bili živi i nalazili su se na Kosmetu".\n- U svakom slučaju, izvesno je da je svaku ozbiljniju pretragu tadašnjeg tima osujećivala Unmik policija, tvrdeći da lokacije za koje smo pouzdano znali da se u njima nalaze naši kidnapovani članovi porodica - nisu bezbedne! Kad bismo došli nadomak cilja, oni bi nam zabranili da nastavimo, uz tvrdnje da su Albanci saznali za naše namere i da su nam životi ugroženi - tvrdi Milorad Pejčinović, vođa tadašnjeg tima za pretragu skrivenih zatvora i logora na Kosmetu. On objašnjava i da je Unmik policija sprečavala i svaki individualni pokušaj porodica da dođu do svojih kidnapovanih članova, uz obrazloženje "da je za pretragu određenih lokacija neophodna sudska dozvola, čime su Albanci koji su držali zatočene Srbe „kupovali vreme“ i dobijali mogućnost da menjaju lokacije sa zatočenicima".\n- Najveći problem je bio u tome što su Albanci imali svoje veze u Unmiku, koji bi im dojavili svaku našu nameru oko pretraga terena. Tako je bilo i prilikom jedne od najozbiljnijih pretraga, koja je trajala tri dana. Kad smo došli nadomak jedne od sigurnih lokacija, Unmik nam je naredio da se povučemo, jer oni nisu u mogućnosti da nam garantuju bezbednost - navode izvori "Novosti".\nSve se to, objašnjavaju, odvijalo krajem 2000. i tokom 2001. godine, kad su kidnapovane Srbe Albanci držali u mnogobrojnim logorima i zatvorima na Kosmetu.\nPROTOKOL o zajedničkim verifikacionim timovima za skrivene zatvore na Kosmetu, potpisan je između nadležnih organa tadašnje SRJ i Unmika, tek 5. novembra 2001. godine. Potpisan na insistiranje porodica kidnapovanih i otetih Srba, ali i pripadnika ostalih nacionalnosti, na osnovu mnogobrojnih saznanja o postojanju takvih lokacija na Kosmetu. Međutim, po rečima predstavnika KC za KiM, nije ispoštovan od strane Unmika, koji "pre svega nije poštovao poverljivost informacija".\nHronika | 23. avgust 2019. 14:46 | Komentara: 1


Arkan - Page 3\nhajkula taj Sub Okt 17, 2009 10:33 pm\nMilica :: 2. jun 1975. 1h am\nImam dozvolu da diskutujem o horoskopu...čisto da neko ne pomisli da dajem datum bez odobrenja.\nPa da je opasan lik vidi se po MA koji vlada i 1p i 8p i još u sedištu (AR) i još zaštićen dobrim aspektom MA 60 SO koji štiti život, kao i MA 120 NE policijsko špijunski aspekt.\nNajviša tačka na na njegovom nebu NE (nevidljivo) u Sa (zakon na zakon 9p) a MO (duša) sakrio je duboko u sebi ali MO 90 NE je aspekt ibice, izmedju ostalog.\nDa ima tu svačega pomalo, može da prodje kao neko koga ne treba imati za neprijatelja, bilo ličnog, bilo "poslovnog"\nMESEC 90 NEPTUN NIJE ASPEKT UBICE. To je aspekt dusevnog trovanja, dusevne pometnje, emotivnih obmana, samoobmana, zabluda, to moze da bude lazna dusevnost, samosazaljenje... Ostatak horoskopa pokazuje u cemu to moze da dodje do izrazaja, gde da se izrazi. Ako ima violencije u horoskopu, pre svega treba pogledati da li je osoba sklona prevarama, ili suicidu. Jos uvek nema ni U od ubistva. Dusa ne vidi Boga. Ili vidi laznog Boga, vidi nekog Idola. E, sve zavisi od tog Idola, kakav je on, kuda ce povesti natusa. Znaci, ako ima nesto u horoskopu sto ukazuje na ubistva, iz ovog aspekta natus se uzalud zrtvuje iz pogresnih ideala, iz laznih idela. Tek na kraju, ako ima elemenata moze da se kaze, da osoba je ubica iz zablude... na primer.\nDUH taj Sub Okt 17, 2009 10:42 pm\nhajkula :: Merkur u 12 kuci, to su skrivene misli, tajne misli. To jos uvek nisu lose namere. Treba vlasnik natala da ima lose osobine. Osobine vlasnika natala, kako je njegova zena pevala, ... bez duse... jer je mesec u jarcu u losim aspektima, i jer drugi deo horoskopa koji ukazuje na veliku destruktivnu energiju,\nskorpionski mars - pluton (i jos neki aspekti). Mesec je jos u 90 sa neptunom pa sam po sebi taj aspekt kaze, ne isplati se biti dobar. Jos je mesec u kvadratu sa jupiterom...\nME u 12p sa lošim aspektima bez obzira na znak u kome se nalazi nosi loše namere a znak će kazati koje su to loše namere\nDUH taj Sub Okt 17, 2009 10:44 pm\nMESEC 90 NEPTUN NIJE ASPEKT UBICE. To je aspekt dusevnog trovanja, dusevne pometnje, emotivnih obmana, samoobmana, zabluda, to moze da bude lazna dusevnost, samosazaljenje....\nJedno od mogućih značenja MO 90 NE je ubistvo, pročitaj u NE VERUJETE - PROVERITE od Dupora\nhajkula taj Sub Okt 17, 2009 10:47 pm\nTajna :: Duh je ovo postavio, ali kod pisaca, pa ja pomislih da odmah prebacim da se ne cimamo posle\nNašao sam podatke ARKANA, o njemu svi mnogo znamo iz novina i po priči, ja sam uradio i ASC 18 Bika ali ne znam mesto, stavili su samo širinu i dužinu\nArkan ( R ) – 17. 04. 1952, ( 15 E 34, 45 N 54 ), 6,04 AM, CET – 1\nEvo i horoskopa:\nMars je u skorpionu, trigon uran, kratak fitilj. Mars u skorpinu bira trenutak i vreme a u trigonu sa uranom, ne treba mu biti blizu jos mars u kvadratu sa plutonom. Merkur u opoziciji sa saturnom, mogucnost agresivnosti jos u detinjstvu kada nema pravilnog domaceg vaspitanja. Merkur je u 12. Saturn je dispozitor MC, a sa njim, natusom, jos u detinjstvu u sukobu. Nametanje discipline, los primer. Umesto da cita knjige i da mu prica, on natusa kaznjava, drzi ga u ,,zatvoru,, izolaciji. Kada treba da ga kazni, ne ume, mozda mu cak i povladjuje.\nTakav aspekt imaju deca koja gadjaju kamenicama (prozore na skoli, na nekoj firmi, cuvara fabrickog kruga... autobuse...) a njihovi roditelji to ne znaju ili cak ako i cuju, bude im smesno. Ne tice ih se sta njihovo dete radi drugima, a na primer, vazno je da sve iz tanjira pojede, da ide u prodavnicu i cak obavlja po kuci neke poslove koje bas i nisu primerene uzrastu.\nArkan je posejao decu po Evropi, nije se znalo za njih, merkur je u 12 kuci, 180 saturn, i on je to dugo krio, cak se nisu medjusobno poznavali. Ali 90 uran, pa se otkrilo. Da nije tog kvadrata, ostali bi i dalje tajna.\nNajvece prikrivanje misli nije merkur u 12, nego merkur u aspektu sa saturnom, narocito ako je los. Kada je merkur aspekt los saturn, to je onda smisljeno precutkivanje bitnih detalja pa slika, prica, ima sasvim drugi smisao.\nlado06 taj Sub Okt 17, 2009 10:53 pm\nlado06 :: A majka? Kakav je odnos bio njega i majke?\nDa li kao njegovu majku gledam MO u jarcu ili 4. kucu?\nIli gledam aspekte 4.kuce i Mo?\nSa takvim MO u Co sigurno mu nije pružila ljubav, mada je možda na neki način mu zamenjivala oca, toj ženi ni sa mužem ni sa sinom nije bilo lako\nAjde sad moze li ovako....da mu je majka bila savesna,odgovorna...ali emocije nije ispoljavala.\nSigurno joj nije bilo lako\nDUH taj Sub Okt 17, 2009 10:56 pm\nSve je to u redu ali ja sam samo kratko rekao da ME u 12p sa lošim aspektima daje loše namere i ne vidim šta hoćeš da mi kažeš kada sam to i ja rekao samo nisam objašnjavao detalje, zato i zato, već sam se zadovoljo ME u 12p u lošrem aspektu - loše namere\nlado06 taj Sub Okt 17, 2009 11:01 pm\nDuseeee meni MO-dusa i NE-psiha u losem aspektu pre bi dale sliku nekog sizofrenicara ili jos pre psihoubice.\nA mozda i emotivnog manipulatora....\nDUH taj Sub Okt 17, 2009 11:04 pm\nlado06 :: Ajde sad moze li ovako....da mu je majka bila savesna,odgovorna...ali emocije nije ispoljavala.\nI u čemu je razlika u tvom i mom zaključku, nema ljubavi a da li mu nije pružila ili ispoljila nema razlike\nlado06 taj Sub Okt 17, 2009 11:06 pm\nSlazem se sa tobom Ali sam mislila da li moze jos nesto o tome kakva je bila.... kao njegova majka\nDUH taj Sub Okt 17, 2009 11:08 pm\nlado06 :: Duseeee meni MO-dusa i NE-psiha u losem aspektu pre bi dale sliku nekog sizofrenicara ili jos pre psihoubice. A mozda i emotivnog manipulatora....\nMože i to ali je MO 90 NE jedan od signifikatora i ubice, pored MA 90 PL, krcato 12p i slično\nMilica taj Sub Okt 17, 2009 11:10 pm\nEvo šta kaže Dupor za aspekt mo90ne:\nSpreman na prevare, zablude, manije, izdaje zbog previše poverenja, mentalni poremećaji, nečistoća erosa, seksualni ubica, gubici špekulacija, nemoguće savršenstvo.\nDUH taj Sub Okt 17, 2009 11:12 pm\nlado06 :: Slazem se sa tobom Ali sam mislila da li moze jos nesto o tome kakva je bila.... kao njegova majka\nCa na vrhu 4p daje emotivnu majku ali MO u 10p - neuspela majka i pored najboljih namera o kome priča vrh 4p u Raku\nDUH taj Sub Okt 17, 2009 11:14 pm\nMilica :: Evo šta kaže Dupor za aspekt mo90ne:\nSpreman na prevare, zablude, manije, izdaje zbog previše poverenja, mentalni poremećaji, nečistoća erosa, seksualni ubica, gubici špekulacija, nemoguće savršenstvo.[/b][/color]\nPriča se da je ubio i dečka ili muža neke svoje žene\nhajkula taj Sub Okt 17, 2009 11:25 pm\nMesec u jarcu ne daje neuspelu majku. Tacka. Nekakvi problemi postoje, sigurno druge vrste nego sto moze da ima mesec u biku, devici ili vagi ili u kom znaku vec. Mesec u jarcu sigurno daje majku koja mnogo brine, strahuje, koja se mnogo odricala da li zbog teskog vremena, uslova zivota, bolesti u porodici, sama bila bolesna... Mesec u jarcu vrlo cesto daje nezahvalno dete, narocito musko. Recimo, sin je negde nezahvalan majci, pa onda i sinov sin. Mesec u jarcu, majka cuti i trpi. Strahuje da li ce imati da nahrani dete. Cesto nema. Da li ogranicena od svog oca, kojeg je slepo slusala, od drzave, zakona... koja ogranicenja, koje nametnute obaveze i drugi uslovi vide se iz znaka raka, cetvrte kuce i aspekata.\nDUH taj Sub Okt 17, 2009 11:30 pm\nPostoji MO u Co sa dobrim i lošim aspektima i sa dobrim i lošim dispozitorom, ovaj je loš sa aspektima i sa dispozitorom, tačka.\nhajkula taj Sub Okt 17, 2009 11:33 pm\na zasto preskaces stanje u raku i u cetvrtoj kuci?\nDUH taj Sub Okt 17, 2009 11:40 pm\nPročitaj gore malo moj post od 10,12 pm


Poznata imena novih bh. Ambasadora – BHDINFODESK\nby BHD Info Desk Administrator 17/01/2019 27/01/2019 0728\nIz Kanade je opozvan Srđan Lalić, imenovan Marko Milisav, dok u Kini ostaje Anton Rill do kraja mandata. Iz Mađarske je povučen Tomislav Leko, a imenovana je Biljana Gutić\nIako su nam juče u kabinetu člana Predsjedništva BiH Željka Komšića skrenuli pažnju na to da se imena novih ambasadora ne objavljuju sve dok ovi ne dobiju agreman, odnosno pristanak države za koju su imenovani, imena ovih ambasadora, ali i onih koje je Predsjedništvo BiH opozvalo 18. decembra prošle godine, sigurno su već sama po sebi zanimljiva našoj javnosti.\nPovodom Dana nezavisnosti Bosne i Hercegovine u SAD-u različite manifestacije


„Kočničarka“ Merkel | Evropa | DW | 25.11.2008\nNemačka i Francuska nemaju nameru da podstiču kupovnu moć građana u finansijskoj krizi sniženjem poreza na dodatnu vrednost, dogovoreno je na sastanku vlada dveju država u Parizu. Ipak, neke razlike ostaju.\nFrancuski predsednik Sarkozi i nemačka kancelarka Merkel uoči sastanka u Parizu\n„Generalno sniženje poreza za mnoge zemlje jeste odgovor (na krizu), ali za Francusku i Nemačku nije. U tome postoji visok stepen saglasnosti“, rekla je nemačka kancelarka Angela Merkel.\nInače, sniženje poreza na dodatnu vrednost najavio je britanski premijer Gordon Braun. Merkelova je u Parizu rekla da bi bilo bolje, uz pomoć Brisela, pomoći pojedinim privrednim granama.\n„Nizom mera koje su u parlamentarnoj proceduri Nemačka je već učinila nešto tako - na primer, ukidanjem poreza na automobile ili poreskim olakšicama zanatlijama“, rekla je nemačka kancelarka.\n„Francuska dela, Nemačka razmišlja“\nNemačko-francuski dogovor u uskoj pariskoj uličici\nPrema mišljenju Angele Merkel, za program Evropske unije za podsticanje privrednog rasta nije potreban dodatni novac iz Nemačke. Međutim, francuski predsednik Nikola Sarkozi je sav u znaku akcije, što je i stavio do znanja:\n„Jedinstveni smo u oceni da je potrebno preduzeti dodatne mere. Francuska dela, Nemačka razmišlja“, kaže francuski predsednik.\nU Parizu Angelu Merkel smatraju „kočničarkom“. Recimo, podsećaju da nemačka kancelarka nije htela ni da čuje za zajednički plan za spasavanje banaka. Merkelova se protivi i uspostavljanju privredne vlade za evrozonu - što je takođe Sarkozijeva ideja.\nKada je reč o drugoj velikoj temi - zaštiti klime - na sastanku u Parizu nisu usvojene nikakve odluke. Istina, zajedničko je mišljenje da bi proizvođači automobila trebalo da smanje emisiju ugljendioksida, ali su detalji ostavljeni za sastanak na vrhu Evropske unije sredinom decembra.\n„Važno je da se ne postavi pitanje zaštita klime ili radna mesta, nego da ciljeve ostvarujemo na taj način da budu usklađeni privredni rast i zaštita klime. Optimista sam i mislim da ćemo uspeti u tome“, rekla je Angela Merkel.\nAutor Angela Ulrih\nTrajni link http://p.dw.com/p/G1Uh\nPredsednici Srbije i Kosova Aleksandar Vučić i Hašim Tači sinoćnim stastankom u Briselu samo su potvrdili veliki jaz u stavovima koji i dalje vode na sve strane samo ne ka normalizaciji odnosa.\nDa li je 2025. realna za Balkan? 24.03.2018\nKada društva moraju da preuzmu novi sistem vrednosti, onda to nije pitanje godina, već decenija, smatra spisateljica Anila Vilms. Tako je posebno u slučaju pristupa zemalja Zapadnog Balkana Evropskoj uniji.\nEvropljani su u trgovinskom sporu sa SAD na trenutak odahnuli. Bez obzira na to ova tema ne treba sa se dramatizuje, preporučuje ekonomski istoričar Verner Abelshojzer. On smatra da carine mogu biti korisne.\nDa li je 2025. realna za Balkan?


Stoltenberg upozorio Rusiju da bi „upad u Ukrajinu imao svoju cenu“\nSvet Autor:Beta26. nov. 202123:53\nJens Stoltenberg Foto:EPA-EFE/JOHANNA GERON\nGeneralni sekretar NATO Jens Stoltenberg upozorio je Rusiju da bi svaki pokušaj upada u Ukrajinu imao svoju cenu dok raste zabrinutost zbog ruskog gomilanja vojnika kod ukrajinske granice.\nUkrajina je navela da je Moskva zadržala oko 90.000 vojnika blizu njihove zajedničke granice posle velikih vojnih vežbi u zapadnoj Rusiji ranije ove godine.\nUkrajinsko Ministarstvo odbrane navelo je da su jedinice ruske vojske ostale blizu Jelnja oko 260 kilometara severno od granice.\nCNN u ukrajinskoj bazi: Pripreme za eventualni napad na Rusiju\nMAPA Rusija gomila oružje na granici Ukrajine, Kijev strahuje od invazije\n„Ako Rusija upotrebi snagu protiv Ukrajine to će imati cenu, to bi imalo posledice“, rekao je Stoltenberg uoči sastanka ministara spoljnih poslova Alijanse u Letoniji od 30. novembra do 1. decembra na kojem će jedno od glavnih pitanja na dnevnom redu biti aktivnosti Rusije.\nStoltenberg je rekao da je ovo drugi put ove godine da je Rusija nagomilala snage u regionu, i da su tu uključeni i tenkovi, artiljerija, oklopne jedinice, bespilotne letelice i elektronski sistemi ratovanja kao i vojnici spremni za borbu.\n„To vojno gomilanje nije provocirano i za to nema objašnjenja. To podiže tenzije i stvara rizik da dođe do grešaka“, rekao je Stoltenberg.\nPrema njegovim rečima, ne znaju se namere Rusije, koja je ranije sprovela invaziju na Ukrajinu.\nRusija je pripojila ukrajinsko crnomorsko poluostrvo Krim 2014. godine kada je proruski predsednik svrgnut masovnim protestima. Ubrzo zatim Rusija je podržala separatističku pobunu na istoku Ukrajine.\nBONUS VIDEO: Vučić se sastao sa Putinom u Sočiju


Mistična mesta koja vraćaju u prošlost: 22 najsvetije destinacije u Evropi - National Geographic Srbija\nLjudi godinama odlaze na daleka putovanja u potrazi za utehom i prosvetljenjem. Tokom neolitskog perioda skupovi uspravnog kamenja - transportovanih monolita teških i po nekoliko tona - služili su kao mesta namenjena verskim proslavama i ritualima. U 6. veku grupa asketskih monaha odmetnula se od ostatka ljudi u pećine koje se izvijaju nad prostranstvom okeana. Tokom narednih vekova, druge religijske grupe tvrdile su da, kako bi bile bliže bogu i raju, uspostavljaju manastire u pećinama unutar litica.\nDanas pripadnici svih vera putuju kako bi obišli sve ove religijske, dobro utabane staze. Mistična mesta nude doživljaj vraćanja u prošlost kako bi se istražile i bolje razumele misterije i relikvije prethodnih civilizacija.\n: Hiljade živopisnih statua krase stubove jednog od retkih hramova koji su posvećeni ženskom božanstvu.\nLjubitelji slobodnog penjanja, na primer, česti su posetioci Šato de puijore - utvrđenja u Francuskoj, dok hodočasnici radije na svoju listu stavljaju noćenje u šupljinama grčke planine Atos - manastiru Hilandar, kako bi od monaha učili o umetnosti „isključivanja”.\nStopama neolitksog nasleđa odlučuju se da koračaju ljudi širom sveta, pa tako odlaze u Englesku, kako bi iskusili ples i muziku u čast izlazećeg Sunca u prstenu svetog spomenika Stounhendž i spomenika Aveburi, tokom letnje dugodnevnice.\nOva sveta mesta i destinacije poznate po istorijskom nasleđu nastavljaju da bude maštu i da dokazuju svoju bezvremenost.\n: Turisti i vernici koji posete baziliku San Ðovani in Laterno u Rimu ponovo imaju od ovog Uskrsa jedinstvenu priliku da vide, ali i da se popunu Svetim stepenicama, koje su otkrivene prvi put u poslednjih 300 godina, a kojima je, kako se veruje, hodao razapeti Isus do Pontia i Pilata, čoveka koji mu je presudio.\nStopama neolitskog nasleđa odlučuju se da koračaju ljudi širom sveta, pa tako odlaze u Englesku, kako bi iskusili ples i muziku u čast izlazećeg Sunca u prstenu svetog spomenika Stounhendž i spomenika Aveburi, tokom letnje dugodnevnice.\nEvropa Vera Putovanja Istorija crkva manastir


Odlučio je Micić da ostane uz saigrače do kraja prvenstva, da bi se dan pre ostatka reprezentacije vratio u Beograd kako bi prisustvovao sahrani.\nNa društvenoj mreži Instagram Micić je objavio fotografiju iz detinjstva, u zagrljaju majke Vesele i sestre Nine. Uz istu napisao je "zauvek naša mama" i postavio emotikon srca, a taj emotivni talas nastavljen je komentarima ljudi koji prate košarkaša Efesa.